Avis juridique important

|

32000H0417

2000/417/ΕΚ: Σύσταση της Επιτροπής, της 25ης Μαΐου 2000, σχετικά με την αποδεσμοποιημένη πρόσβαση στον τοπικό βρόχο: ανταγωνιστική παροχή πλήρους φάσματος υπηρεσιών ηλεκτρονικών επικοινωνιών, συμπεριλαμβανομένων ευρυζωνικών πολυμεσικών υπηρεσιών και Internet υψηλής ταχύτητας [κοινοποιηθείσα υπό τον αριθμό Ε(2000) 1259] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 156 της 29/06/2000 σ. 0044 - 0050

Σύσταση της Επιτροπήςτης 25ης Μαΐου 2000σχετικά με την αποδεσμοποιημένη πρόσβαση στον τοπικό βρόχο: ανταγωνιστική παροχή πλήρους φάσματος υπηρεσιών ηλεκτρονικών επικοινωνιών, συμπεριλαμβανομένων ευρυζωνικών πολυμεσικών υπηρεσιών και Internet υψηλής ταχύτητας[κοινοποιηθείσα υπό τον αριθμό Ε(2000) 1259](Κείμενο που παρουσιάζει ενδιαφέρον για τον ΕΟΧ)(2000/417/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,Εκτιμώντας τα ακόλουθα:(1) Στα συμπεράσματα της ειδικής συνόδου του Ευρωπαϊκού Συμβουλίου, στις 23 και 24 Μαρτίου 2000 στη Λισσαβόνα, σημειώνεται ότι, για να μπορέσει η Ευρώπη να εκμεταλλευθεί πλήρως το δυναμικό ανάπτυξης και δημιουργίας θέσεων εργασίας που διαθέτει η ψηφιακή και βασισμένη στη γνώση οικονομία, είναι αναγκαία η πρόσβαση επιχειρήσεων και πολιτών σε φθηνή, παγκόσμιας κλάσης υποδομή επικοινωνιών και σε ευρύ φάσμα υπηρεσιών, ενώ για να εξασφαλισθεί αυτό καλούνται τα κράτη μέλη, από κοινού με την Επιτροπή, "να εργαστούν ώστε να τονώσουν τον ανταγωνισμό στον τομέα των τοπικών δικτύων πριν από το τέλος του 2000 και να εισαγάγουν χωριστή χρέωση για τον τοπικό βρόχο, με σκοπό να συμβάλουν στην ουσιαστική μείωση των δαπανών χρήσης του διαδικτύου".(2) Στην οδηγία 97/33/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλιστεί η καθολική υπηρεσία και η διαλειτουργικότητα με εφαρμογή των αρχών παροχής ανοικτού δικτύου (ONP)(1), όπως τροποποιήθηκε από την οδηγία 98/61/ΕΚ(2), και ιδίως στο άρθρο 4 παράγραφος 2 και στα άρθρα 7, 9 και 11, καθορίζονται αρχές σχετικά μέ την πρόσβαση σε δίκτυα, συμπεριλαμβανομένης της συνεγκατάστασης, και παρέχονται στις εθνικές κανονιστικές αρχές εξουσίες για την άσκηση των αρμοδιοτήτων τους σχετικά.(3) Στην οδηγία 98/10/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 1998, για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολική υπηρεσία στις τηλεπικοινωνίες σε ανταγωνιστικό περιβάλλον(3), και ιδίως στο άρθρο 16, καθορίζονται όροι σχετικά με ειδική πρόσβαση στο δίκτυο με σκοπό την τόνωση της ανάπτυξης νέων τύπων τηλεπικοινωνιακών υπηρεσιών.(4) Στην οδηγία 92/44/ΕΟΚ του Συμβουλίου, της 5ης Ιουνίου 1992, σχετικά με την εφαρμογή της παροχής ανοικτού δικτύου στις μισθωμένες γραμμές(4), όπως τροποποιήθηκε από την οδηγία 97/51/ΕΚ(5) και την απόφαση αριθ. 80/98/ΕΚ της Επιτροπής(6), και ιδίως στο άρθρο 8 παράγραφος 2, καθορίζονται όροι για την παροχή μισθωμένων γραμμών.(5) Στην οδηγία 90/388/ΕΟΚ της Επιτροπής(7), όπως τροποποιήθηκε τελευταία από την οδηγία 1999/64/ΕΚ(8), και ιδίως στο άρθρο 4 στοιχείο γ), καθορίζονται απαιτήσεις για την αναπροσαρμογή τιμολογίων σε πλήρως ελευθερωμένη αγορά.(6) Ο "τοπικός βρόχος" αναφέρεται στο φυσικό χάλκινο γραμμικό κύκλωμα αγωγών στο τοπικό δίκτυο που συνδέει τις εγκαταστάσεις του πελάτη με τον τοπικό μεταγωγέα, συγκεντρωτή, ή αντίστοιχη ευκολία του φορέα εκμετάλλευσης. Όπως αναφέρεται στην πέμπτη έκθεση της Επιτροπής σχετικά με την εφαρμογή της δέσμης κανονιστικών μέτρων στον τομέα των τηλεπικοινωνιών(9), το τοπικό δίκτυο παραμένει ένα από τα λιγότερο ανταγωνιστικά τμήματα της ελευθερωμένης αγοράς τηλεπικοινωνιών, διότι οι νεοεισερχόμενοι δεν διαθέτουν εκτεταμένες εναλλακτικές υποδομές δικτύου και δεν είναι σε θέση να φτάσουν το επίπεδο των οικονομιών κλίμακας και το εύρος δραστηριοτήτων των φορέων εκμετάλλευσης που κοινοποιούνται ότι έχουν σημαντική ισχύ στην αγορά στο σταθερό δίκτυο (οι οποίοι στο εξής θα καλούνται ως "κοινοποιημένοι φορείς εκμετάλλευσης"). Αυτό προκύπτει από το γεγονός ότι οι φορείς εκμετάλλευσης ανέπτυξαν τα τοπικά δίκτυα μέσα σε σημαντικά χρονικά διαστήματα προστατευόμενοι από αποκλειστικά δικαιώματα και ήταν σε θέση να χρηματοδοτήσουν το επενδυτικό κόστος μέσω μονοπωλιακών μισθωμάτων.(7) Η παροχή νέων βρόχων με οπτικές ίνες υψηλής χωρητικότητας, απευθείας σε μείζονες χρήστες, αποτελεί ειδική αγορά που αναπτύσσεται υπό ανταγωνιστικές συνθήκες με νέες επενδύσεις· ως εκ τούτου, στην παρούσα σύσταση δεν γίνεται αναφορά σε αποδεσμοποιημένη πρόσβαση σε τοπικό βρόχο οπτικής ίνας.(8) Δεν θα ήταν οικονομικά βιώσιμο για τους νεοεισερχόμενους να δημιουργήσουν εκ νέου υποδομή πρόσβασης τοπικού βρόχου χάλκινων αγωγών, αντίστοιχη με αυτή του επίσημου φορέα εκμετάλλευσης, στο σύνολό της και μέσα σε εύλογο χρονικό διάστημα, ενώ οι εναλλακτικές υποδομές τοπικής πρόσβασης (π.χ. καλωδιακή τηλεόραση, δορυφόροι, ασύρματοι τοπικοί βρόχοι) δεν προσφέρουν την ίδια λειτουργικότητα ή το γενικευμένο χαρακτήρα των δικτύων του επίσημου φορέα εκμετάλλευσης.(9) Οι κοινοποιημένοι φορείς εκμετάλλευσης ήδη αναπτύσσουν ευρυζωνικές υπηρεσίες δυφιορεύματος υψηλής ταχύτητας για πρόσβαση στο Internet, ενδέχεται όμως να καθυστερήσουν την εισαγωγή ορισμένων τύπων τεχνολογιών και υπηρεσιών ψηφιακού συνδρομητικού βρόχου (DSL) στον τοπικό βρόχο, σε περιπτώσεις όπου οι τελευταίες θα μπορούσαν να υποκαταστήσουν τις τρέχουσες προσφορές τους. Οποιαδήποτε τέτοια καθυστέρηση αποβαίνει εις βάρος των χρηστών. Κατά συνέπεια, θα πρέπει να επιτραπεί σε τρίτα μέρη να έχουν αποδεσμοποιημένη πρόσβαση στον τοπικό βρόχο του κοινοποιημένου φορέα εκμετάλλευσης ιδίως, όπως σημειώνεται στο σημείο 5 της σύστασης της Επιτροπής σχετικά με τη χρέωση της διασύνδεσης μισθωμένων γραμμών(10), ώστε να καλυφθούν οι ανάγκες των χρηστών για την ανταγωνιστική παροχή μισθωμένων γραμμών και την πρόσβαση στο Internet με υψηλή ταχύτητα.(10) Σύμφωνα με το άρθρο 4 παράγραφος 2 της οδηγίας 97/33/ΕΚ και με το άρθρο 16 της οδηγίας 98/10/ΕΚ, οι κοινοποιημένοι φορείς ανταποκρίνονται σε εύλογες απαιτήσεις πρόσβασης στο δίκτυο που υποβάλλονται από νεοεισερχόμενους, ιδίως όσον αφορά κοινή πρόσβαση(11) στη χάλκινη γραμμή, και θα πρέπει να επιδιώκουν τη συμφωνία εμπορικών και τεχνικών όρων. Ωστόσο, η διάθεση μόνον κοινής πρόσβασης στον τοπικό βρόχο δεν ανταποκρίνεται στο σύνολο των απαιτήσεων της αγοράς, επομένως θεωρείται ενδεδειγμένο να παρέχει ο κοινοποιημένος φορέας επίσης και πλήρη αποδεσμοποίηση του τοπικού βρόχου(12), παράλληλα με την κοινή πρόσβαση, ώστε να ενισχύεται ο ανταγωνισμός και να βελτιώνεται η επιλογή για κάθε τύπο χρήστη, παρέχοντας τη δυνατότητα στην αγορά να αποφασίσει ποιες προσφορές αποδεσμοποιημένης πρόσβασης ανταποκρίνονται καλύτερα στις ανάγκες των πελατών.(11) Οι κοινοποιημένοι φορείς εκμετάλλευσης θα πρέπει να παρέχουν σε τρίτους πληροφορίες και αποδεσμοποιημένη πρόσβαση βάσει των ίδιων όρων και με την ίδια ποιότητα όπως παρέχουν για τις δικές τους υπηρεσίες ή αυτές των θυγατρικών τους εταιρειών ή των εταίρων τους. Για το σκοπό αυτό, η δημοσίευση προσφορών αναφοράς για αποδεσμοποιημένη πρόσβαση στον τοπικό βρόχο, βραχυπρόθεσμα και κατά προτίμηση στο Internet, και υπό τον εποπτικό έλεγχο της εθνικής κανονιστικής αρχής (ΕΚΑ), θα συνέβαλε στη δημιουργία διαφανών και ισότιμων συνθηκών αγοράς.(12) Μολονότι η εμπορική διαπραγμάτευση αποτελεί την προτεινόμενη μέθοδο επίτευξης συμφωνίας σε θέματα τεχνικά και τιμολόγησης, για την πρόσβαση στον τοπικό βρόχο, όπως προκύπτει από την εμπειρία, στις περισσότερες περιπτώσεις η κανονιστική παρέμβαση είναι απαραίτητη λόγω της ανισότητας στη διαπραγματευτική ισχύ μεταξύ του νεοεισερχόμενου και του κοινοποιημένου φορέα εκμετάλλευσης, καθώς και λόγω της έλλειψης άλλων εναλλακτικών λύσεων. Η εθνική κανονιστική αρχή, σύμφωνα με το άρθρο 9 της οδηγίας 97/33/ΕΚ και το άρθρο 16 παράγραφος 4 της οδηγίας 98/10/ΕΚ, δύναται να παρεμβαίνει με δική της πρωτοβουλία για τον προσδιορισμό θεμάτων, συμπεριλαμβανομένης της τιμολόγησης, που προορίζονται για την εξασφάλιση της διαλειτουργικότητας των υπηρεσιών, τη μεγιστοποίηση της οικονομικής απόδοσης και το όφελος των τελικών χρηστών.(13) Οι κανόνες κοστολόγησης και τιμολόγησης για τους τοπικούς βρόχους και σχετικές εγκαταστάσεις (όπως συνεγκατάσταση και μισθωμένη χωρητικότητα μετάδοσης) θα πρέπει να είναι διαφανείς, ισότιμοι και αντικειμενικοί, προκειμένου να διασφαλισθεί η δίκαιη αντιμετώπιση. Οι κανόνες τιμολόγησης θα πρέπει να εξασφαλίζουν ότι ο φορέας παροχής του τοπικού βρόχου είναι σε θέση να καλύπτει το νόμιμο κόστος για την αντίστοιχη υπηρεσία και να έχει επιπλέον μία λογική απόδοση. Οι κανόνες τιμολόγησης για τους τοπικούς βρόχους θα πρέπει να εξασφαλίζουν την απουσία στρεβλώσεων του ανταγωνισμού, ιδίως την απουσία οποιασδήποτε συμπίεσης των περιθωρίων μεταξύ των τιμών χονδρικής και λιανικής υπηρεσίας του κοινοποιημένου φορέα εκμετάλλευσης. Σημαντική θεωρείται, σχετικά, η διαβούλευση με τις αρμόδιες για τον ανταγωνισμό αρχές.(14) Με την οδηγία 98/10/ΕΚ απαιτείται από τα κράτη μέλη να διασφαλίζουν ότι τουλάχιστον ένας φορέας εκμετάλλευσης ανταποκρίνεται σε όλα τα εύλογα αιτήματα σύνδεσης με το σταθερό δημόσιο τηλεφωνικό δίκτυο σε σταθερή θέση και πρόσβαση με τις σταθερές δημόσιες τηλεφωνικές υπηρεσίες. Σε περίπτωση που πελάτης αποφασίσει να συνάψει συμβατική σχέση με νεοεισερχόμενο φορέα για την αποκλειστική παροχή υπηρεσιών μέσω πλήρως αποδεσμοποιημένου τοπικού βρόχου, τότε θεωρείται ότι ο κοινοποιημένος φορέας εκμετάλλευσης έχει εκπληρώσει την υποχρέωσή του βάσει του άρθρου 5 της οδηγίας 98/10/ΕΚ. Οι χρήστες θα πρέπει να είναι πλήρως ενημερωμένοι σχετικά με παρόμοιους όρους στα συμβόλαιά τους, σύμφωνα με το άρθρο 10 της οδηγίας 98/10/ΕΚ, με την επιφύλαξη της εφαρμογής της κοινοτικής νομοθεσίας όσον αφορά την προστασία των καταναλωτών.(15) Η οδηγία 97/13/ΕΚ προβλέπει τη χρήση γενικών αδειών παροχής τηλεπικοινωνιακών υπηρεσιών, εκτός από ορισμένες συγκεκριμένες συνθήκες που ορίζονται στο άρθρο 7 της οδηγίας αυτής. Εταιρείες που χρησιμοποιούν τεχνολογία DSL σε αποδεσμοποιημένους τοπικούς βρόχους για την παροχή υπηρεσιών σε πελάτες, θα πρέπει να αδειοδοτούνται σύμφωνα με την οδηγία 97/13/ΕΚ, βάσει των δραστηριοτήτων που αναλαμβάνουν και, σύμφωνα με την αρχή της τεχνολογικής ουδετερότητας, δεν θα πρέπει να επιβάλλονται συγκεκριμένοι κανονιστικοί περιορισμοί στις υπηρεσίες που παρέχονται με τον τρόπο αυτό. Οι εξουσιοδοτημένοι φορείς δικτύων δεδομένων ή οι φορείς δικτύων φωνητικής τηλεφωνίας θα πρέπει να λαμβάνουν από τους κοινοποιημένους φορείς εκμετάλλευσης το δικαίωμα από κοινού πρόσβασης ή/και λειτουργίας πλήρως αποδεσμοποιημένων τοπικών βρόχων, χωρίς να απαιτούνται συμπληρωματικές εγκρίσεις ή χωρίς να υπάγονται σε πρόσθετους περιορισμούς.(16) Κρίνεται σκόπιμο, η Επιτροπή να αναθεωρεί την παρούσα σύσταση περιοδικά βάσει των εξελίξεων της αγοράς και της αποκτηθείσας εμπειρίας, ιδίως όσον αφορά τα θέματα τιμολόγησης και το περιεχόμενο της προσφοράς αναφοράς που περιλαμβάνεται στο παράρτημα.(17) Παράλληλα με την παρούσα ανακοίνωση ισχύουν οι κοινοτικοί κανόνες περί ανταγωνισμού,ΣΥΝΙΣΤΑ:Άρθρο 1Παροχή πρόσβασης στον τοπικό βρόχο1. Στο πλαίσιο της προώθησης μιας προηγμένης, εναρμονισμένης και ανταγωνιστικής αγοράς ηλεκτρονικών επικοινωνιών που παρέχει στους χρήστες ευρεία επιλογή πλήρους φάσματος επικοινωνιακών υπηρεσιών, συμπεριλαμβανομένων ευρυζωνικών υπηρεσιών και υπηρεσιών Internet υψηλής ταχύτητας, η παρούσα σύσταση αφορά τους όρους παροχής σε νεοεισερχομένους αποδεσμοποιημένης πρόσβασης στον τοπικό βρόχο και σε σχετικές ευκολίες, εκ μέρους των φορέων εκμετάλλευσης του δημόσιου σταθερού δικτύου οι οποίοι, όπως ορίζεται από την εθνική κανονιστική αρχή, έχουν σημαντική ισχύ στην αγορά (στο εξής καλούμενοι ως "κοινοποιημένοι φορείς εκμετάλλευσης") σύμφωνα με τις οδηγίες 97/33/ΕΚ, 92/44/ΕΚ και 98/10/ΕΚ.2. Με την επιφύλαξη εφαρμογής των κοινοτικών κανόνων ανταγωνισμού, συνιστάται ότι στα κράτη μέλη όπου δεν διατίθεται ακόμη πλήρης αποδεσμοποιημένη πρόσβαση θα πρέπει να ληφθούν κατάλληλα νομικά και κανονιστικά μέτρα προκειμένου να επιβληθεί, έως τις 31 Δεκεμβρίου 2000, η πλήρης αποδεσμοποιημένη πρόσβαση στον τοπικό βρόχο χάλκινων αγωγών των κοινοποιημένων φορέων εκμετάλλευσης υπό διαφανείς, δίκαιους και ισότιμους όρους.3. Η συνιστώμενη παροχή πλήρως αποδεσμοποιημένης πρόσβασης στον τοπικό βρόχο των κοινοποιημένων φορέων εκμετάλλευσης ισχύει με την επιφύλαξη των υποχρεώσεων που απορρέουν από τις οδηγίες 97/33/ΕΚ και 98/10/ΕΚ για τους κοινοποιημένους φορείς εκμετάλλευσης όσον αφορά(13):- την ικανοποίηση αιτήσεων για άλλες μορφές πρόσβασης, συμπεριλαμβανομένης της από κοινού πρόσβασης στον τοπικό βρόχο, σύμφωνα με το άρθρο 4 παράγραφος 2 της οδηγίας 97/33/ΕΚ και το άρθρο 16 της οδηγίας 98/10/ΕΚ,- τη συμμόρφωση με την αρχή της ισοτιμίας κατά τη χρήση του σταθερού δημόσιου τηλεφωνικού δικτύου για την παροχή υπηρεσιών δυφιορεύματος υψηλής ταχύτητας σε τρίτους όπως παρέχεται για τις δικές τους υπηρεσίες, σύμφωνα με το άρθρο 16 παράγραφος 7 της οδηγίας 98/10/ΕΚ.Ανάπτυξη νέων υπηρεσιών4. Κατά την εφαρμογή της αρχής της ισοτιμίας που το κοινοτικό δίκαιο επιβάλλει στους κοινοποιημένους φορείς εκμετάλλευσης, συνιστάται ότι οι εθνικές κανονιστικές αρχές θα πρέπει να εξασφαλίζουν ότι ένας κοινοποιημένος φορέας εκμετάλλευσης παρέχει στους ανταγωνιστές του τις ίδιες ευκολίες με εκείνες τις οποίες παρέχει στον εαυτό του ή σε συνδεδεμένες με αυτόν εταιρείες και με τους ίδιους όρους και μέσα στο ίδιο χρονικό πλαίσιο. Αυτό αφορά ειδικότερα την ανάπτυξη νέων υπηρεσιών στο τοπικό δίκτυο, την πρόσβαση σε αποδεσμοποιημένους τοπικούς βρόχους, τη διάθεση χώρου συνεγκατάστασης, την παροχή χωρητικότητας μισθωμένης μετάδοσης για πρόσβαση σε χώρους συνεγκατάστασης, τις διαδικασίες παραγγελιών και εφοδιασμού, ποιότητας και συντήρησης.Τιμολόγηση5. Προκειμένου να αποφευχθούν παρατεταμένες διαφορές σχετικά με την τιμολόγηση μεταξύ νεοεισερχομένων και κοινοποιημένων φορέων εκμετάλλευσης, οι οποίες ενδέχεται να καθυστερήσουν την αποτελεσματική εφαρμογή της αποδεσμοποίησης του τοπικού βρόχου, συνιστάται ότι οι εθνικές κανονιστικές αρχές θα πρέπει να προσδιορίσουν τη μεθοδολογία τιμολόγησης καθώς και τα σχετικά κριτήρια που θα πρέπει να χρησιμοποιούνται για τον υπολογισμό των τιμών. Τα κράτη μέλη δύνανται, κατά περίπτωση, να καθορίζουν τις πραγματικές τιμές, όσου αυτό συμβιβάζεται με την κοινοτική νομοθεσία(14). Για το σκοπό αυτό ενδείκνυται να διεξαχθεί ανάλυση του ανταγωνισμού.6. Όσο το επίπεδο του ανταγωνισμού στο δίκτυο τοπικής πρόσβασης δεν επαρκεί για την πρόληψη της υπερβολικής τιμολόγησης της αποδεσμοποιημένης πρόσβασης στους τοπικούς βρόχους, συνιστάται ότι οι τιμές για την αποδεσμοποιημένη πρόσβαση σε τοπικούς βρόχους θα πρέπει να ακολουθούν την αρχή της κοστοστρέφειας. Καταρχήν, η εφαρμογή μίας προσέγγισης πρόβλεψης βάσει του τρέχοντας κόστους(15) θα ενισχύσει τον δίκαιο και αειφόρο ανταγωνισμό και θα παράσχει εναλλακτικά επενδυτικά κίνητρα· ωστόσο, εάν αυτό μπορούσε να οδηγήσει σε στρεβλώσεις του ανταγωνισμού βραχυπρόθεσμα, για παράδειγμα σε περιπτώσεις όσου οι τιμές που επιβάλλουν οι κοινοποιημένοι φορείς εκμετάλλευσης στους τελικούς χρήστες παραμένουν ασύμμετρες βάσει του τρέχοντας κόστους, συνιστάται ότι η εθνική κανονιστική αρχή, κατά τη διαδικασία του σημείου 5, προσδιορίζει το απαιτούμενο εύλογο χρονικό διάστημα για τη σταδιακή προσαρμογή της τιμής των τοπικών βρόχων στο τρέχον κόστος, με παράλληλη τήρηση αλληλουχίας με το σύστημα κοστολόγησης που χρησιμοποιείται για τη ρύθμιση λιανικών υπηρεσιών.7. Σύμφωνα με την αρχή της ισοτιμίας, σε περιπτώσεις όπου οι κοινοποιημένοι φορείς εκμετάλλευσης ήδη παρέχουν οι ίδιοι υπηρεσίες ψηφιακού συνδρομητικού βρόχου (DSL) υψηλής ταχύτητας χρησιμοποιώντας αποδεσμοποιημένη πρόσβαση στο τοπικό βρόχο, οι εθνικές κανονιστικές αρχές δύνανται να απαιτήσουν την παροχή πρόσβασης στους τοπικούς βρόχους για τους ανταγωνιστές, στην ίδια τιμή με εκείνη την οποία ο κοινοποιημένος φορέας εκμετάλλευσης επιβάλει στις δικές του υπηρεσίες DSL. Αυτός ο "ισότιμος" (αμερόληπτος) κανόνας τιμολόγησης θα πρέπει να ισχύει επίσης για την πρόσβαση από νεοεισερχόμενους σε συναφείς ευκολίες, όπως συνεγκατάσταση και μισθωμένη χωρητικότητα μετάδοσης στο δίκτυο πυρήνα, όπως χρησιμοποιείται από τον κοινοποιημένο φορέα εκμετάλλευσης για την υποστήριξη των υπηρεσιών DSL που ο ίδιος παρέχει ή των υπηρεσιών θυγατρικής του ή συνδεδεμένης με αυτόν εταιρείας.8. Προκειμένου να εξασφαλιστεί η εμπιστοσύνη στη δίκαιη τιμολόγηση των ευκολιών και προκειμένου να αποδειχθεί η συμμόρφωση με τις υποχρεώσεις αμεροληψίας, συνίστάται η διάθεση κατάλληλων και λεπτομερών πληροφοριών λογιστικής κόστους, συμπεριλαμβανομένου του εσωτερικού καθορισμού τιμών μεταφοράς σύμφωνα με τις κατευθυντήριες γραμμές της σύστασης 98/322/ΕΚ της Επιτροπής(16), προς την εθνική κανονιστική αρχή, η οποία μπορεί να τις διαθέσει στα ενδιαφερόμενα μέρη στο πλαίσιο μιας συμφωνίας μη κοινολόγησης, λαμβάνοντας ταυτόχρονα υπόψη πτυχές που αφορούν την τήρηση του επαγγελματικού απορρήτου.9. Συνιστάται ότι οι εθνικές κανονιστικές αρχές διεξάγουν περιοδικές ανασκοπήσεις των συνθηκών της αγοράς όσον αφορά την τοπική πρόσβαση, αναπροσαρμόζοντας αναλόγως αρχές τιμολόγησης και υποχρεώσεις ή αίροντας ρυθμίσεις τιμολόγησης μόλις η αγορά προσφέρει επαρκή ανταγωνισμό και επιλογές εναλλακτικών προσφορών. Η περίοδος ανασκόπησης θα ανακοινώνεται εκ των προτέρων προκειμένου να παρέχεται δυνατότητα πρόβλεψης στους παράγοντες της αγοράς.Τεχνικοί όροι και συνεγκατάσταση10. Η φυσική πρόσβαση παρέχεται σε κάθε εφικτό τερματικό σημείο του χάλκινου τοπικού βρόχου, όπου ο νεοεισερχόμενος μπορεί να συνεγκαταστήσει και να συνδέσει τον εξοπλισμό και τις ευκολίες του δικτύου του για παροχή υπηρεσιών στον πελάτη του, στον τοπικό μεταγωγέα, στον συγκεντρωτή ή σε αντίστοιχη ευκολία. Καταρχήν, θα πρέπει να επιτρέπεται στις συνεγκαθιστάμενες εταιρείες να τοποθετούν οποιοδήποτε εξοπλισμό ο οποίος είναι απαραίτητος για την πρόσβαση στον αποδεσμοποιημένο τοπικό βρόχο, χρησιμοποιώντας διαθέσιμο χώρο συνεγκατάστασης, καθώς και για την ανάπτυξη ή ενοικίαση ζεύξεων μετάδοσης από εκεί έως το σημείο όσου ευρίσκεται ο νεοεισερχόμενος. Συνιστάται ότι οι εθνικές κανονιστικές αρχές θα πρέπει να εξασφαλίζουν την παροχή χώρου συνεγκατάστασης στους ανταγωνιστές υπό διαφανείς, δίκαιους και ισότιμους όρους.11. Όσον αφορά τις τεχνολογίες και τις υπηρεσίες που χρησιμοποιούνται με τους αποδεσμοποιημένους τοπικούς βρόχους, συνιστάται ότι οι εθνικές κανονιστικές αρχές θα πρέπει να εξασφαλίζουν ότι οποιοιδήποτε περιορισμοί σχεδιάζονται για την προστασία της ακεραιότητας του δικτύου και, στην περίπτωση της από κοινού πρόσβασης στον τοπικό βρόχο, για την προστασία του διαύλου φωνητικής τηλεφωνίας, δεν θα εισάγουν διακρίσεις και θα στηρίζονται σε αντικειμενικά κριτήρια προσδιορισμένα εκ των προτέρων, σύμφωνα με το άρθρο 13 παράγραφος 2 στοιχείο β) της οδηγίας 98/10/ΕΚ. Σύμφωνα με την αρχή της τεχνολογικής ουδετερότητας, δεν θα πρέπει να επιβάλονται πρόσθετοι ή ειδικοί κανονιστικοί περιορισμοί σε εταιρείες που χρησιμοποιούν νέες τεχνολογίες DSL στον τοπικό βρόχο ως μέσο παροχής υπηρεσιών στους πελάτες.Διαφάνεια και συντονισμός12. Προκειμένου να ελαχιστοποιηθεί ο χρόνος ανάπτυξης ανταγωνιστικών υπηρεσιών DSL από νεοεισερχόμενους, συνιστάται ότι οι εθνικές κανονιστικές αρχές θα πρέπει να εξασφαλίσουν ότι οι κοινοποιημένοι φορείς εκμετάλλευσης διαθέτουν, το ταχύτερο δυνατό, και κατά το δυνατόν μέσω Internet, μία προσφορά αναφοράς για πλήρως αποδεσμοποιημένη πρόσβαση και από κοινού πρόσβαση στον τοπικό βρόχο, η οποία περιλαμβάνει περιγραφή των προσφορών και των σχετικών όρων και προϋποθέσεων, συμπεριλαμβανομένων των τιμών.Στο παράρτημα παρέχεται ενδεικτικός κατάλογος στοιχείων που θα πρέπει να περιλαμβάνονται στην προσφορά αναφοράς για αποδεσμοποιημένη πρόσβαση στον τοπικό βρόχο.13. Επιπλέον, συνιστάται ότι οι εθνικές κανονιστικές αρχές θα πρέπει να εξασφαλίζουν εύκολη διάθεση των ακόλουθων πληροφοριών σχετικά με υπηρεσίες επικοινωνιών σε αποδεσμοποιημένονς τοπικούς βρόχους:- όρους χορήγησης αδειών για φορείς εκμετάλλευσης,- πληροφορίες για χρήστες που λαμβάνουν υπηρεσίες από φορείς εκμετάλλευσης που χρησιμοποιούν αποδεσμοποιημένη πρόσβαση στον τοπικό βρόχο, συμπεριλαμβανομένων όλων των συμβατικών όρων, ειδικών τιμολογίων, δικαιωμάτων των χρηστών, ελάχιστες περιόδους μίσθωσης και πτυχές καθολικής υπηρεσίας, λήξης της υπηρεσίας, παραπόνων και διαδικασιών αποκατάστασης.14. Συνιστάται στις εθνικές κανονιστικές αρχές να συστήνουν εθνικές ομάδες συντονισμού αποτελούμενες από ενδιαφερόμενα μέρη, συμπεριλαμβανομένων εκπροσώπων των χρηστών, για την αποσαφήνιση των απαιτήσεων των σημείων 12 και 13, και να παρέχουν συμβουλές σε συνεχή βάση σχετικά με το βαθμό λεπτομέρειας των πληροφοριών που δημοσιεύονται στην προσφορά αναφοράς. Οι κοινοποιημένοι φορείς εκμετάλλευσης θα πρέπει να υποβάλουν τακτικά εκθέσεις στην οικεία ΕΚΑ σχετικά με την εφαρμογή εκ μέρους τους της αποδεσμοποίησης του τοπικού βρόχου, συμπεριλαμβανομένων στατιστικών πληροφοριών για τα στοιχεία που αναφέρονται στην προσφορά αναφοράς.15. Συνιστάται ότι τα κράτη μέλη θα πρέπει να εξασφαλίζουν ότι οι εθνικές ομάδες συντονισμού λαμβάνουν υπόψη παρόμοιες δραστηριότητες που αναλαμβάνονται σε άλλα κράτη μέλη και σε συναφείς διεθνείς οργανισμούς. Προκειμένου να διευκολυνθεί ο συντονισμός, συνιστάται ότι οι εθνικές κανονιστικές αρχές θα πρέπει να υποβάλουν περιοδικά αναφορές στην επιτροπή παροχής ανοικτού δικτύου (ONP) σχετικά με θέματα που αφορούν την εφαρμογή τηςΑνασκόπηση16. Η παρούσα σύσταση, και ιδίως το παράρτημα, θα επανεξεταστούν από την Επιτροπή υπό το φως των εξελίξεων της αγοράς και, όπου κριθεί απαραίτητο, θα επικαιροποιηθούν.Άρθρο 2Η παρούσα σύσταση απευθύνεται στα κράτη μέλη.Βρυξέλλες, 25 Μαΐου 2000.Για την ΕπιτροπήErkki Liikanenκαι Mario MontiΜέλη της Επιτροπής(1) ΕΕ L 199 της 26.7.1997, σ. 32.(2) ΕΕ L 268 της 3.10.1998, σ. 37.(3) ΕΕ L 101 της 1.4.1998, σ. 24.(4) ΕΕ L 165 της 19.6.1992, σ. 32.(5) ΕΕ L 295 της 29.10.1997, σ. 23.(6) ΕΕ L 14 της 20.1.1998, σ. 27.(7) ΕΕ L 192 της 24.7.1990, σ. 10.(8) ΕΕ L 175 της 10.7.1999, σ. 39.(9) COM(1999) 537.(10) Δεν έχει ακόμα δημοσιευθεί στην Επίσημη Εφημερίδα.(11) Η "κοινή χρήση της χάλκινης γραμμής" παρέχει τη δυνατότητα πρόσβασης στο αχρησιμοποίητο μέρος των υψηλών συχνοτήτων του φάσματος για την ανάπτυξη περιορισμένων υπηρεσιών ADSL (δηλαδή ρυθμός δεδομένων έως και 8 Mbit/s), ενώ το τμήμα των χαμηλότερων συχνοτήτων του φάσματος συνεχίζει να χρησιμοποιείται από τον κοινοποιημένο φορέα για την παροχή βασικής φωνητικής τηλεφωνίας μέσω της ίδιας χάλκινης γραμμής. Η Διεθνής Ένωση Τηλεπικοινωνιών (ITU) επεξεργάστηκε τεχνικές προδιαγραφές για τις ολόρρυθμες ασύμμετρες ψηφιακές συνδρομητικές γραμμές (ADSL) -με ταχύτητες έως 8 Mbit/s κατάντη και 1 Mbit/s ανάντη- στη σύσταση G.992.1. Η σύσταση αυτή περιλαμβάνει ορισμένες, ειδικές για κάθε χώρα μεταβλητές, προκειμένου να ληφθούν υπόψη περιφερειακές διαφορές στην υποδομή του τοπικού βρόχου. Οι ADSL μπορούν να επιτύχουν τις υψηλότερες ταχύτητές τους σε απόσταση 4 χλμ. ή λιγότερο. Η σύνδεση επιτρέπει επίσης την παροχή φωνητικών τηλεφωνικών υπηρεσιών στη βασική ζώνη συχνότητας της ίδιας γραμμής. Επιπλέον, η ITU επεξεργάστηκε μία εναλλακτική λύση για τις ADSL, στη σύσταση G.992.2, γνωστή και ως G.Lite, η οποία είναι πολύ εύκολο να αναπτυχθεί στις εγκαταστάσεις του πελάτη γιατί δεν περλαμβάνει τη χρήση διαιρέτη (απαιτεί ένα πολύ απλό σειριακό φίλτρο που διαχωρίζει φωνή και δεδομένα - δεν χρειάζεται επανασυρμάτωση στις εγκαταστάσεις του πελάτη). Οι ταχύτητες που επιτυγχάνονται είναι έως 1,5 Mbit/s κατάντη προς τον χρήστη και 385 kbit/s ανάντη. Ορισμένοι προμηθευτές προσωπικών υπολογιστών ήδη προωθούν στην αγορά εξοπλισμό PC με ενσωματωμένους διαποδιαμορφωτές G.LiteADSL με σκοπό την εφαρμογή πρότυπων καθολικών λύσεων σε μεγάλη κλίμακα στην αγορά κατ' οίκον εγκαταστάσεων.(12) Η "πλήρης αποδεσμοποίηση στον τοπικό βρόχο" παρέχει στο νεοεισερχόμενο αποκλειστική χρήση του πλήρους φάσματος συχνοτήτων που είναι διαθέσιμο στην χάλκινη γραμμή, καθιστώντας επομένως εφικτή την εφαρμογή των πλέον καινοτόμων και προηγμένων τεχνολογιών και υπηρεσιών DSL, δηλαδή ταχυτήτων δεδομένων έως και 60 Mbit/s για το χρήστη VDSL (DSL πολύ υψηλών ταχυτήτων). Οι ΙΤU και το ETSI διεξάγουν επί του παρόντος εργασίες τυποποίησης για το VDSL.(13) Βλέπε και ανακοίνωση της Επιτροπής σχετικά με την αποδεσμοποιημένη πρόσβαση στον τοπικό βρόχο (δεν έχει ακόμα δημοσιευθεί στην Επίσημη Εφημερίδα).(14) Βλέπε υποσημείωση 13.(15) Τρέχον κόστος είναι το κόστος κατασκευής μίας αποδοτικής σύγχρονης αντίστοιχης υποδομής και της παροχής αντίστοιχης υπηρεσίας σήμερα.(16) Βλέπε μεθοδολογία για την εφαρμογή του λογιστικού διαχωρισμού και της μεθόδου κοστολόγησης με βάση το τρέχον κόστος στη σύσταση 98/322/ΕΚ της Επιτροπής (ΕΕ L 141 της 13.5.1998, σ. 6).ΠΑΡΑΡΤΗΜΑΕΝΔΕΙΚΤΙΚΟΣ ΚΑΤΑΛΟΓΟΣ ΣΤΟΙΧΕΙΩΝ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΕ ΠΡΟΣΦΟΡΑ ΑΝΑΦΟΡΑΣ(1) ΓΙΑ ΑΠΟΔΕΣΜΟΠΟΙΗΜΕΝΗ ΠΡΟΣΒΑΣΗ ΣΤΟΝ ΤΟΠΙΚΟ ΒΡΟΧΟ, Η ΟΠΟΙΑ ΠΡΕΠΕΙ ΝΑ ΔΗΜΟΣΙΕΥΕΤΑΙ ΑΠΟ ΤΟΥΣ ΚΟΙΝΟΠΟΙΗΜΕΝΟΥΣ ΦΟΡΕΙΣ ΕΚΜΕΤΑΛΛΕΥΣΗΣΑ. Όροι αποδεσμοποιημένης πρόσβασης στον τοπικό βρόχο1. Στοιχεία δικτύου στο οποίο παρέχεται πρόσβαση:καλύπτονται ειδικότερα τα ακόλουθα στοιχεία:- πρόσβαση σε καθαρά χάλκινους τοπικούς βρόχους (χάλκινος αγωγός ως τον τοπικό μεταγωγέα) και υποβρόχους (χάλκινος αγωγός ως τον απομακρυσμένο συγκεντρωτή ή ανάλογη ευκολία), στην περίπτωση της πλήρους αποδεσμοποίησης,- πρόσβαση σε μη φωνητικές συχνότητες ενός τοπικού βρόχου, στην περίπτωση της από κοινού πρόσβασης στον τοπικό βρόχο,- πρόσβαση σε χώρο, στον τόπο κεντρικού κατανεμητή (MDF) του κοινοποιημένου φορέα εκμετάλλευσης για προσάρτηση των πολυπλεκτών πρόσβασης του DSL (DSLAM) και παρόμοιων τύπων εξοπλισμού στον τοπικό βρόχο του κοινοποιημένου φορέα εκμετάλλευσης.2. Διάθεση: όλες οι σχετικές πληροφορίες που αφορούν την αρχιτεκτονική του τοπικού δικτύου, πληροφορίες που αφορούν τις τοποθεσίες των φυσικών χώρων πρόσβασης, τη διάθεση ζευγών χάλκινων αγωγών σε συγκεκριμένα σημεία του δικτύου πρόσβασης.3. Τεχνικοί όροι: τεχνικά χαρακτηριστικά των ζευγών χάλκινων αγωγών στον τοπικό βρόχο· μήκη, διάμετροι συρμάτων, πηνία φόρτωσης και γεφυρωμένες διακλαδώσεις· διαδικασίες δοκιμής και διαμόρφωσης γραμμών. Προδιαγραφές εξοπλισμού DSL, διαιρετών, κ.λπ., με αναφορά στα σχετικά διεθνή πρότυπα ή συστάσεις· περιορισμοί φάσματος και απαιτήσεις ηλεκτρομαγνητικής συμβατότητας σχεδιασμένες με σκοπό την πρόληψη παρεμβολών με άλλα συστήματα.4. Διαδικασίες εφοδιασμού: έρευνες γραμμών για συγκεκριμένες τεχνολογίες DSL, διαδικασίες εφοδιασμού και παροχής, περιορισμοί χρήσης.Β. Υπηρεσίες συνεγκατάστασης5. Πληροφορίες σχετικά με τους χώρους συνεγκατάστασης: ειδικότερα, ακριβής τοποθεσία(2) των αντίστοιχων χώρων των εγκαταστάσεων των κοινοποιημένων φορέων εκμετάλλευσης· συμπεριλαμβανομένων μεταγωγέων, κεντρικού κατανεμητή (MDF) συγκεντρωτών και σημείων διανομής εξ αποστάσεως, όπως οδικών θαλάμων, βάθρων και εντοιχισμένων θαλάμων. Προσδιορισμός των θέσεων στον παγκόσμιο ιστό, όπου δημοσιεύεται ο επικαιροποιημένος κατάλογος των τοποθεσιών. Διάθεση εναλλακτικών λύσεων όταν δεν παρέχεται φυσική συνεγκατάσταση.6. Δυνατότητες συνεγκατάστασης στους χώρους που αναφέρονται στο σημείο 5 ανωτέρω: διαθέσιμοι τύποι συνεγκατάστασης (π.χ. κοινή, σε κλωβούς/χωρίς κλωβούς, φυσική ή εικονική)· διάθεση εγκαταστάσεων ισχύος και κλιματισμού στους χώρους αυτούς· κανόνες υπομίσθωσης των χώρων συνεγκατάστασης.7. Χαρακτηριστικά εξοπλισμού: περιορισμοί, εφόσον υπάρχουν, στο εξοπλισμό που μπορεί να συνεγκατασταθεί.8. Θέματα ασφάλειας: μέτρα που θεσπίζονται από τους κοινοποιημένους φορείς εκμετάλλευσης για την ασφάλεια των χώρων τους· συνθήκες πρόσβασης από το προσωπικό ανταγωνιστικών φορέων εκμετάλλευσης προκειμένου να εντοπιστούν και να διορθωθούν προβλήματα υπηρεσίας.9. Πρότυπα ασφάλειας: (κατά κανόνα, τα πρότυπα ασφάλειας που χρησιμοποιούνται από τον επίσημο φορέα εκμετάλλευσης και τις συνδεδεμένες με αυτόν εταιρείες θα πρέπει να θεωρούνται επαρκή για τον εξοπλισμό των ανταγωνιστικών φορέων εκμετάλλευσης).10. Επιθεωρήσεις: όροι για τους ανταγωνιστικούς φορείς εκμετάλλευσης και τις ΕΚΑ για επιθεώρηση των εγκαταστάσεων στις οποίες παρέχεται φυσική συνεγκατάσταση ή χώρων όπου η συνεγκατάσταση δεν έχει γίνει δεκτή λόγω έλλειψης χωρητικότητας.Γ. Συστήματα υποστήριξης λειτουργιών11. Οι όροι πρόσβασης στα συστήματα υποστήριξης λειτουργιών, συστήματα πληροφοριών ή βάσεις δεδομένων του κοινοποιημένου φορέα εκμετάλλευσης για προπαραγγελία, εφοδιασμό, παραγγελία, αιτήσεις συντήρησης και επισκευής και τιμολόγηση.12. Κατά κανόνα, τα στοιχεία συστημάτων υποστήριξης των λειτουργιών που αναφέρονται θα πρέπει να καλύπτουν την πρόσβαση σε όλες τις πληροφορίες χαρακτηριστικών του βρόχου, συμπεριλαμβανομένων των πληροφοριών που αφορούν το κατά πόσον ένας συγκεκριμένος βρόχος είναι σε θέση να υποστηρίξει προηγμένες υπηρεσίες.Δ. Όροι παροχής13. Χρονοδιαγράμματα: χρόνος ανταπόκρισης στις αιτήσεις παροχής υπηρεσιών και εγκαταστάσεων, καθώς και η συμβατική αποζημίωση που παρέχεται σε περίπτωση αδυναμίας ανταπόκρισης εντός αυτών των χρονικών πλαισίων, συμφωνίες επιπέδου υπηρεσίας, επιδιόρθωση σφαλμάτων και διαδικασίες κλιμάκωσης.14. Τιμές για κάθε χαρακτηριστικό, λειτουργία και εγκατάσταση που προαναφέρεται, ξεχωριστά, συμπεριλαμβανομένων εφάπαξ πληρωμών και περιοδικών πληρωμών μίσθωσης.(1) Στην προσφορά αναφοράς για αποδεσμοποιημένη πρόσβαση στον τοπικό βρόχο περιλαμβάνεται η βασική δέσμη τεχνικών ευκολιών, συμπεριλαμβανομένων των όρων και προϋποθέσεων, και των τιμών που προσφέρονται στους συντελεστές της αγοράς.(2) Η διάθεση των πληροφοριών αυτών δύναται να περιοριστεί μόνο στα ενδιαφερόμενα μέρη προς αποφυγή ανησυχίας σχετικά με τη δημόσια ασφάλεια.


title: Σύσταση (ΕΕ) 2015/682 της Επιτροπής, της 29ης Απριλίου 2015, σχετικά με την παρακολούθηση της παρουσίας υπερχλωρικών στα τρόφιμα (Κείμενο που παρουσιάζει ενδιαφέρον για τον ΕΟΧ)

text:
               30.4.2015

               EL

               Επίσημη Εφημερίδα της Ευρωπαϊκής Ένωσης

               L 111/32

         ΣΫΣΤΑΣΗ (ΕΕ) 2015/682 ΤΗΣ ΕΠΙΤΡΟΠΉΣ
   της 29ης Απριλίου 2015
   σχετικά με την παρακολούθηση της παρουσίας υπερχλωρικών στα τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Υπερχλωρικά απαντούν στη φύση, σε αποθέσεις νιτρικών και καλίου, και μπορούν να σχηματιστούν στην ατμόσφαιρα και να κατακαθίσουν ως ίζημα στο έδαφος και τα υπόγεια ύδατα. Επίσης, εμφανίζονται ως περιβαλλοντικοί επιμολυντές που προκύπτουν από τη χρήση αζωτούχων λιπασμάτων και από την παραγωγή, τη χρήση και την τελική διάθεση υπερχλωρικού αμμωνίου που χρησιμοποιείται σε προωθητικές ύλες πυραύλων, εκρηκτικά, πυροτεχνήματα, φωτοβολίδες και αερόσακους, καθώς και σε άλλες βιομηχανικές διεργασίες. Υπερχλωρικά μπορούν επίσης να σχηματιστούν κατά την αποικοδόμηση υποχλωριώδους νατρίου που χρησιμοποιείται για την απολύμανση του νερού και μπορούν να επιμολύνουν το νερό. Το νερό, το έδαφος και τα λιπάσματα θεωρούνται δυνητικές πηγές επιμόλυνσης των τροφίμων από υπερχλωρικά.

               (2)

               Η επιστημονική ομάδα για τις μολυσματικές προσμείξεις στην τροφική αλυσίδα (ομάδα CONTAM), της Ευρωπαϊκής Αρχής για την Ασφάλεια των Τροφίμων (EFSA), εξέδωσε επιστημονική γνώμη σχετικά με τους κινδύνους για τη δημόσια υγεία που συνδέονται με την παρουσία υπερχλωρικών στα τρόφιμα (1). Η ομάδα CONTAM κατέληξε στο συμπέρασμα ότι η χρόνια έκθεση μέσω της διατροφής σε υπερχλωρικά αποτελεί δυνητική πηγή ανησυχίας, ιδίως όσον αφορά τους καταναλωτές μεγάλων ποσοτήτων στις νεότερες ηλικιακές ομάδες του πληθυσμού με ήπια έως μέτρια έλλειψη ιωδίου. Επιπλέον, είναι πιθανόν ότι η βραχυπρόθεσμη έκθεση σε υπερχλωρικά δημιουργεί ανησυχίες για τα θηλάζοντα βρέφη και μικρά παιδιά με χαμηλή πρόσληψη ιωδίου.

               (3)

               Η ομάδα CONTAM επισήμανε ότι υπάρχει ανάγκη για περισσότερα στοιχεία όσον αφορά την παρουσία υπερχλωρικών στα τρόφιμα στην Ευρώπη, ιδίως για τα λαχανικά, τα παρασκευάσματα για βρέφη, το γάλα και τα γαλακτοκομικά προϊόντα, ώστε να μειωθεί περαιτέρω η αβεβαιότητα κατά την αξιολόγηση του κινδύνου. Υψηλά επίπεδα εντοπίστηκαν στα κολοκυνθοειδή και τα φυλλώδη λαχανικά, ιδίως αυτά που καλλιεργούνται σε θερμοκήπιο ή υπό κάλυψη. Δεν υπάρχουν επαρκή στοιχεία σχετικά με την παρουσία υπερχλωρικών σε τρόφιμα, ιδίως σε τρόφιμα στα οποία έγινε δειγματοληψία μετά την 1η Σεπτεμβρίου 2013. Η ανάλυση των υπερχλωρικών στο πόσιμο νερό θα πρέπει να περιλαμβάνει, ει δυνατόν, και το πόσιμο νερό που δεν εμπίπτει στον ορισμό των τροφίμων, όπως παρέχεται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (2). Από την 1η Σεπτεμβρίου 2013 άρχισαν να εφαρμόζονται μέτρα μετριασμού και τα στοιχεία σχετικά με τα υπερχλωρικά από δείγματα που λήφθηκαν στη συνέχεια αντικατοπτρίζουν καλύτερα την αρχή «όσο το δυνατόν χαμηλότερα επίπεδα» σύμφωνα με την εφαρμογή ορθών πρακτικών (δηλαδή τη χρήση λιπασμάτων με χαμηλά επίπεδα υπερχλωρικών) και την τρέχουσα παρουσία υπερχλωρικών στα τρόφιμα.

               (4)

               Ως εκ τούτου, κρίνεται σκόπιμο να προταθεί η παρακολούθηση της παρουσίας υπερχλωρικών στα τρόφιμα,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει, με την ενεργό συμμετοχή των υπευθύνων επιχειρήσεων τροφίμων, να παρακολουθούν την παρουσία υπερχλωρικών στα τρόφιμα, και ιδίως στα εξής:

                           α)

                           φρούτα, λαχανικά και μεταποιημένα προϊόντα αυτών, συμπεριλαμβανομένων των χυμών·

                           β)

                           τρόφιμα ειδικής διατροφής που προορίζονται για βρέφη και μικρά παιδιά, όπως ορίζονται στον κανονισμό (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου (3)·

                           γ)

                           αποξηραμένα βότανα και μπαχαρικά· τσάι· φυτικά αφεψήματα και αφεψήματα φρούτων·

                           δ)

                           ποτά, συμπεριλαμβανομένου του πόσιμου νερού.

               2.

               Για να εξασφαλιστεί ότι τα δείγματα είναι αντιπροσωπευτικά της παρτίδας στην οποία πραγματοποιείται η δειγματοληψία, τα κράτη μέλη θα πρέπει να τηρούν τις διαδικασίες δειγματοληψίας που ορίζονται στο παράρτημα του κανονισμού (ΕΚ) αριθ. 1882/2006 της Επιτροπής (4) για τα φυλλώδη λαχανικά και στο μέρος Β του παραρτήματος του κανονισμού (ΕΚ) αριθ. 333/2007 της Επιτροπής (5) για άλλα τρόφιμα που εμπίπτουν στο πεδίο εφαρμογής του κανονισμού (ΕΚ) αριθ. 333/2007.

               3.

               Η ακόλουθη μέθοδος ανάλυσης παρέχει αξιόπιστα αποτελέσματα:
               «Quick Method for the Analysis of Residues of numerous Highly Polar Pesticides in Foods of Plant Origin involving Simultaneous Extraction with Methanol and LC-MS/MS Determination (QuPPe-Method) — Version 7.1». Η μέθοδος μπορεί να τηλεφορτωθεί από τη διεύθυνση: http://www.crl-pesticides.eu/library/docs/srm/meth_QuPPe.pdf
               Επιπλέον, θα πρέπει να συνεκτιμηθεί το άρθρο «Analysis of Perchlorate in Food Samples of Plant Origin Applying the QuPPe-Method and LC-MS/MS» στο οποίο αναφέρεται ο τρόπος ενσωμάτωσης του περιβαλλοντικού επιμολυντή «υπερχλωρικά» στην προαναφερθείσα πολυ-υπολειμματική μέθοδο QuPPe. Το άρθρο μπορεί να τηλεφορτωθεί από τη διεύθυνση: http://www.analytik-news.de/Fachartikel/Volltext/cvuase2.pdf
               Το όριο του ποσοτικού προσδιορισμού (LOQ) για την ανάλυση των υπερχλωρικών δεν θα πρέπει να υπερβαίνει τα 2 μg/kg στα τρόφιμα για βρέφη και μικρά παιδιά, τα 10 μg/kg σε άλλα τρόφιμα και τα 20 μg/kg στα αποξηραμένα βότανα, τα μπαχαρικά, το τσάι και τα φυτικά αφεψήματα και τα αφεψήματα φρούτων.

               4.

               Τα κράτη μέλη θα πρέπει, με την ενεργό συμμετοχή των υπευθύνων επιχειρήσεων τροφίμων, να διεξάγουν έρευνες για τον εντοπισμό των παραγόντων που οδηγούν στην παρουσία υπερχλωρικών στα τρόφιμα. Ειδικότερα, η ανάλυση της παρουσίας υπερχλωρικών στα λιπάσματα, στο έδαφος και στο νερό άρδευσης και επεξεργασίας κρίνεται σκόπιμη σε περιπτώσεις στις οποίες παίζουν ρόλο αυτοί οι παράγοντες.

               5.

               Τα κράτη μέλη θα πρέπει να διασφαλίζουν ότι τα αναλυτικά αποτελέσματα διαβιβάζονται σε τακτική βάση και, το αργότερο, έως τα τέλη Φεβρουαρίου του 2016 στην EFSA, με το μορφότυπο υποβολής στοιχείων της EFSA, σύμφωνα με τις απαιτήσεις των κατευθυντήριων γραμμών της EFSA σχετικά με την Τυπική Περιγραφή Δείγματος (SSD) για τα τρόφιμα και τις ζωοτροφές (6) και τις πρόσθετες ειδικές απαιτήσεις υποβολής εκθέσεων της EFSA.

      Βρυξέλλες, 29 Απριλίου 2015.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  EFSA CONTAM Panel (Επιστημονική ομάδα της EFSA για τις μολυσματικές προσμείξεις στην τροφική αλυσίδα), 2014. Επιστημονική γνώμη σχετικά με τους κινδύνους για τη δημόσια υγεία που συνδέονται με την παρουσία υπερχλωρικών στα τρόφιμα, ιδίως στα φρούτα και λαχανικά. EFSA Journal 2014;12(10):3869, σ. 106 doi:10.2903/j.efsa.2014.3869

      (2)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

      (3)  Κανονισμός (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (ΕΕ L 181 της 29.6.2013, σ. 35).

      (4)  Κανονισμός (ΕΚ) αριθ. 1882/2006 της Επιτροπής, της 19ης Δεκεμβρίου 2006, για καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων νιτρικών ιόντων σε ορισμένα τρόφιμα (ΕΕ L 364 της 20.12.2006, σ. 25).

      (5)  Κανονισμός (ΕΚ) αριθ. 333/2007 της Επιτροπής, της 28ης Μαρτίου 2007, για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και πολυκυκλικών αρωματικών υδρογονανθράκων στα τρόφιμα (ΕΕ L 88 της 29.3.2007, σ. 29).

      (6)  http://www.efsa.europa.eu/en/datex/datexsubmitdata.htm


title: Σύσταση της Εποπτεύουσας Αρχής της ΕΖΕΣ αριθ. 65/04/COL, της 31ης Μαρτίου 2004, σχετικά με ένα συντονισμένο πρόγραμμα για τον επίσημο έλεγχο των ζωοτροφών το 2004

text:
               19.5.2005

               EL

               Επίσημη Εφημερίδα της Ευρωπαϊκής Ένωσης

               L 126/59

      ΣΫΣΤΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 65/04/COL
   της 31ης Μαρτίου 2004
   σχετικά με ένα συντονισμένο πρόγραμμα για τον επίσημο έλεγχο των ζωοτροφών το 2004
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   την πράξη που αναφέρεται στο σημείο 31α του κεφαλαίου II του παραρτήματος I της συμφωνίας για τον ΕΟΧ (οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων) (1), όπως τροποποιήθηκε και προσαρμόσθηκε στη συμφωνία για τον ΕΟΧ με το πρωτόκολλο 1 αυτής, και ιδίως με το άρθρο 22 παράγραφος 3,
   Εκτιμώντας τα ακόλουθα:

               (1)

               Είναι αναγκαίο, για λόγους εύρυθμης λειτουργίας του Ευρωπαϊκού Οικονομικού Χώρου, να ληφθούν μέτρα για συντονισμένα προγράμματα ελέγχου των ζωοτροφών σε επίπεδο ΕΟΧ με σκοπό τη βελτίωση της εναρμονισμένης εφαρμογής των επίσημων ελέγχων από τα κράτη ΕΖΕΣ.

               (2)

               Αυτά τα προγράμματα πρέπει να δίνουν έμφαση στη συμμόρφωση με τη σχετική ισχύουσα νομοθεσία σύμφωνα με τη συμφωνία για τον ΕΟΧ καθώς και στην προστασία της υγείας του ανθρώπου και των ζώων.

               (3)

               Τα αποτελέσματα της ταυτόχρονης εφαρμογής εθνικών προγραμμάτων και συντονισμένων προγραμμάτων ενδέχεται να παράσχουν τις πληροφορίες και την πείρα που θα αποτελέσουν τη βάση για μελλοντικές δραστηριότητες ελέγχου και για την εκπόνηση νομοθεσίας.

               (4)

               Παρόλο που η πράξη στην οποία αναφέρεται το σημείο 33 του κεφαλαίου II του παραρτήματος I στη συμφωνία για τον ΕΟΧ (οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, για τις ανεπιθύμητες ουσίες στις ζωοτροφές) (2) καθορίζει τις μέγιστες συγκεντρώσεις αφλατοξίνης B1 στις ζωοτροφές, δεν υπάρχει ισχύουσα νομοθεσία σύμφωνα με τη συμφωνία για τον ΕΟΧ σχετικά με άλλες μυκοτοξίνες, όπως ωχρατοξίνη Α, ζεαραλενόνη, δεοξυνιβαλενόλη και φουμονισίνες. Η συλλογή πληροφοριών για την παρουσία αυτών των μυκοτοξινών μέσω τυχαίας δειγματοληψίας θα μπορούσε να παράσχει χρήσιμα δεδομένα για την εκτίμηση της κατάστασης με στόχο τη χάραξη της αντίστοιχης νομοθεσίας. Επιπλέον, ορισμένες πρώτες ύλες ζωοτροφών, όπως σιτηρά και ελαιόσποροι, είναι ιδιαίτερα εκτεθειμένες στη μόλυνση από μυκοτοξίνες λόγω των συνθηκών συγκομιδής, αποθήκευσης και μεταφοράς. Καθώς η συγκέντρωση των μυκοτοξινών ποικίλλει ανά έτος, συνιστάται η συλλογή στοιχείων για όλες τις παραπάνω μυκοτοξίνες σε διαδοχικά έτη.

               (5)

               Παλαιότεροι έλεγχοι για την παρουσία αντιβιοτικών και κοκκιδιοστατικών σε ορισμένες ζωοτροφές για τις οποίες δεν επιτρεπόταν η χρήση των ουσιών αυτών, απέδειξαν ότι συνεχίζονται οι παραβάσεις. Η συχνότητα τέτοιων διαπιστώσεων και η ευαισθησία αυτού του θέματος δικαιολογούν τη συνέχιση των ελέγχων.

               (6)

               Η συμμετοχή της Νορβηγίας και της Ισλανδίας στα προγράμματα εντός του πεδίου εφαρμογής του παραρτήματος II της παρούσας σύστασης αναφορικά με ουσίες που απαγορεύεται να χρησιμοποιούνται ως πρόσθετα ζωοτροφών, θα πρέπει να αξιολογηθεί σύμφωνα με τις εξαιρέσεις των εν λόγω χωρών από το κεφάλαιο II του παραρτήματος I στη συμφωνία για τον ΕΟΧ.

               (7)

               Είναι σημαντικό να εξασφαλιστεί ότι οι περιορισμοί στη χρήση πρώτων υλών ζωικής προέλευσης σε ζωοτροφές, όπως ορίζονται στη σχετική νομοθεσία του ΕΟΧ, εφαρμόζονται αποτελεσματικά.

               (8)

               Τα κρούσματα μόλυνσης της τροφικής αλυσίδας των ανθρώπων και των ζώων με οξική μεδροξυπρογεστερόνη (MPA) επεσήμαναν τη σημασία της επιλογής των προμηθειών για την ασφάλεια των ζωοτροφών. Ορισμένα συστατικά στις ζωοτροφές είναι παραπροϊόντα της αγροτροφικής βιομηχανίας ή άλλων βιομηχανιών ή της εξόρυξης ορυκτών. Η προέλευση των πρώτων υλών βιομηχανικής προέλευσης και οι μέθοδοι μεταποίησης που εφαρμόζονται μπορεί να αποτελούν ιδιαίτερα σημαντικά στοιχεία για την ασφάλεια των προϊόντων. Συνεπώς, οι αρμόδιες αρχές πρέπει να εξετάσουν αυτή την άποψη κατά τη διεξαγωγή των ελέγχων.

               (9)

               Τα μέτρα που προβλέπει η παρούσα σύσταση είναι σύμφωνα με τη γνώμη της επιτροπής φυτικών και ζωικών ζωοτροφών της ΕΖΕΣ που επικουρεί την Εποπτεύουσα Αρχή της ΕΖΕΣ,

         ΣΥΝΙΣΤΑ ΣΤΑ ΚΡΑΤΗ ΕΖΕΣ:

               1)

               Να πραγματοποιήσουν κατά τη διάρκεια του έτους 2004 συντονισμένο πρόγραμμα επιθεωρήσεων με σκοπό τον έλεγχο:

                           α)

                           της συγκέντρωσης μυκοτοξινών (αφλατοξίνη B1, ωχρατοξίνη A, ζεαραλενόνη, δεοξυνιβαλενόλη και φουμοσίνες) στις ζωοτροφές, υποδεικνύοντας τις μεθόδους ανάλυσης. Η μέθοδος δειγματοληψίας πρέπει να περιλαμβάνει τόσο την τυχαία όσο και τη στοχοθετημένη δειγματοληψία. Στην περίπτωση της στοχοθετημένης δειγματοληψίας, τα δείγματα πρέπει να είναι πρώτες ύλες ζωοτροφών για τις οποίες υπάρχει η υποψία ότι περιέχουν υψηλότερες συγκεντρώσεις μυκοτοξινών, όπως οι σπόροι δημητριακών, ελαιόσποροι, ελαιώδεις καρποί, τα προϊόντα και παραπροϊόντα τους καθώς και πρώτες ύλες ζωοτροφών που αποθηκεύονται για μεγάλο χρονικό διάστημα ή μεταφέρονται διά θαλάσσης σε μακρινές αποστάσεις. Τα αποτελέσματα των ελέγχων πρέπει να καταγράφονται με χρήση του υποδείγματος που περιέχεται στο παράρτημα Ι·

                           β)

                           ορισμένων φαρμακευτικών ουσιών, οι οποίες είτε επιτρέπονται είτε όχι ως πρόσθετες ύλες ζωοτροφών για ορισμένα είδη και κατηγορίες ζώων, σε μη φαρμακευτικά προμείγματα και σύνθετες ζωοτροφές στις οποίες δεν επιτρέπονται οι εν λόγω φαρμακευτικές ουσίες. Οι έλεγχοι πρέπει να στοχεύουν αυτές τις φαρμακευτικές ουσίες σε προμείγματα και σύνθετες ζωοτροφές, αν η αρμόδια αρχή θεωρεί ότι υπάρχει μεγάλη πιθανότητα ανίχνευσης ανωμαλιών. Τα αποτελέσματα των ελέγχων πρέπει να καταγράφονται με χρήση του υποδείγματος που περιέχεται στο παράρτημα IΙ·

                           γ)

                           της εφαρμογής περιορισμών στην παραγωγή και χρήση πρώτων υλών ζωικής προέλευσης, όπως ορίζονται στο παράρτημα IIΙ·

                           δ)

                           των διαδικασιών που εφαρμόζουν οι παραγωγοί σύνθετων ζωοτροφών για την επιλογή και αξιολόγηση των προμηθειών τους σε πρώτες ύλες βιομηχανικής προέλευσης και της διασφάλισης της ποιότητας και ασφάλειας τέτοιων συστατικών, όπως ορίζεται στο παράρτημα IV.

               2)

               Να συμπεριλάβουν τα αποτελέσματα του συντονισμένου προγράμματος επιθεωρήσεων το οποίο προβλέπεται στην παράγραφο 1 ως ξεχωριστό κεφάλαιο στην έκθεση για τις ετήσιες δραστηριότητες ελέγχου που θα υποβληθεί στην Εποπτεύουσα Αρχή της ΕΖΕΣ έως την 1η Απριλίου 2005 σύμφωνα με το άρθρο 22 παράγραφος 2 της οδηγίας 95/53/ΕΚ και την τελευταία έκδοση του εναρμονισμένου προτύπου αναφοράς.

      Βρυξέλλες, 31 Μαρτίου 2004.

            Για την Εποπτεύουσα Αρχή της ΕΖΕΣ

         Bernd HAMMERMAN

            Μέλος

         Niels FENGER

            Διευθυντής

      (1)  ΕΕ L 265 της 8.11.1995, σ. 17· οδηγία όπως τροποποιήθηκε τελευταία από την οδηγία 2001/46/ΕΚ του Ευρωπαϊκού Κοινοβουλίου και του Συμβουλίου (ΕΕ L 234 της 1.9.2001, σ. 55).

      (2)  ΕΕ L 140 της 30.5.2002, σ. 10· οδηγία όπως τροποποιήθηκε τελευταία από την οδηγία 2005/8/ΕΚ της Επιτροπής (ΕΕ L 27 της 29.1.2005, σ. 44).

      ΠΑΡΑΡΤΗΜΑ I
      Συγκέντρωση ορισμένων μυκοτοξινών (αφλατοξίνη B1, ωχρατοξίνη A, ζεαραλενόνη, δεοξυνιβαλενόλη, φουμονισίνες) στις ζωοτροφές
      Ατομικά αποτελέσματα όλων των ελεγχθέντων δειγμάτων. Υπόδειγμα αναφοράς όπως αναφέρεται στην παράγραφο 1 στοιχείο a)

                  Ζωοτροφές

                  Δειγματοληψία (τυχαία ή στοχοθετημένη)

                  Τύπος και συγκέντρωση μυκοτοξινών (μg/kg σε ζωοτροφή με ποσοστό υγρασίας 12 %)

                  Τύπος

                  Χώρα καταγωγής

                  Αφλατοξίνη B1

                  Ωχρατοξίνη A

                  Ζεαραλενόνη

                  Δεοξυνιβαλενόλη

                  Φουμονισίνες (1)

            Η αρμόδια αρχή πρέπει επίσης να αναφέρει:

                  —

                  την ενέργεια που αναλήφθηκε όταν διαπιστώθηκε υπέρβαση των ανώτατων ορίων ανοχής για την αφλατοξίνη B1,

                  —

                  τις μεθόδους ανάλυσης που χρησιμοποιήθηκαν,

                  —

                  τα όρια ανίχνευσης.

         (1)  Η συγκέντρωση φουμονισίνων περιλαμβάνει όλες τις φουμονισίνες B1, B2 και B3.

      ΠΑΡΑΡΤΗΜΑ II
      Παρουσία ορισμένων ουσιών οι οποίες απαγορεύονται ως πρόσθετα ζωοτροφών
      Ορισμένα αντιβιοτικά, κοκκιδιοστατικά και άλλες ουσίες μπορούν να χρησιμοποιούνται νόμιμα ως πρόσθετα σε προμείγματα και σύνθετες ζωοτροφές για ορισμένα είδη και κατηγορίες ζώων, εφόσον προβλέπονται από την πράξη στην οποία αναφέρεται το σημείο 1 του κεφαλαίου II του παραρτήματος I στη συμφωνία για τον ΕΟΧ [οδηγία 70/524/ΕΟΚ του Συμβουλίου, της 23ης Νοεμβρίου 1970, σχετικά με τις πρόσθετες ύλες στις ζωοτροφές
          (1)].
      Η παρουσία απαγορευμένων ουσιών σε ζωοτροφές συνιστά παράβαση.
      Οι ουσίες που πρέπει να ελεγχθούν βρίσκονται μεταξύ των ακόλουθων ουσιών:

                  1)

                  Ουσίες οι οποίες επιτρέπονται ως πρόσθετες ύλες ζωοτροφών μόνο για ορισμένα είδη ή κατηγορίες ζώων:

                              avilamycin (αβιλαμυκίνη)

                              decoquinate

                              diclazuril

                              lavophospholipol (φλαβοφωσφολιπόλη)

                              halofuginone hydrobromide

                              lasalocid A sodium

                              maduramicin ammonium alpha

                              monensin sodium (νατριούχος μονενσίνη)

                              narasin (ναρασίνη)

                              narasin — nicarbazin (ναρασίνη — νικαρβαζίνη)

                              robenidine hydrochloride

                              salinomycin sodium (νατριούχος σαλινομυκίνη)

                              semduramicin sodium

                  2)

                  Ουσίες οι οποίες δεν επιτρέπονται πλέον ως πρόσθετες ύλες ζωοτροφών:

                              amprolium

                              amprolium/ethopabate

                              arprinocid

                              αβοπαρκίνη

                              carbadox

                              dimetridazole

                              dinitolmid

                              ipronidazol

                              meticlorpindol

                              meticlorpindol/methylbenzoquate

                              nicarbazin

                              nifursol

                              olaquindox

                              ronidazol

                              spiramycin (σπιραμυκίνη)

                              tetracyclines (τετρακυκλίνες)

                              tylosin phosphate (φωσφορική τυλοσίνη)

                              virginiamycin (βιργιαναμυκίνη)

                              zinc bacitracin (ψευδαργυρική βακιτρακίνη)

                              άλλες αντιμικροβιακές ουσίες

                  3)

                  Ουσίες που απαγορεύονται εξ ολοκλήρου ως πρόσθετες ύλες ζωοτροφών:
                  άλλες ουσίες

            Ατομικά αποτελέσματα όλων των μη συμμορφούμενων δειγμάτων. Υπόδειγμα αναφοράς όπως αναφέρεται στην παράγραφο 1 στοιχείο β)

                  Τύπος ζωοτροφής
                  (είδος και κατηγορία ζώου)

                  Ουσία που ανιχνεύθηκε

                  Επίπεδο που βρέθηκε

                  Αιτία παράβασης (2)

                  Μέτρο αντιμετώπισης

            Η αρμόδια αρχή πρέπει επίσης να αναφέρει:

                  —

                  το συνολικό αριθμό των δειγμάτων που αναλύθηκαν,

                  —

                  τις ονομασίες των ουσιών που ελέγχθηκαν,

                  —

                  τις μεθόδους ανάλυσης που χρησιμοποιήθηκαν,

                  —

                  τα όρια ανίχνευσης.

         (1)  ΕΕ L 270 της 14.12.1970, σ. 1.

         (2)  Ο λόγος που οδήγησε στην παρουσία της απαγορευμένης ουσίας στη ζωοτροφή, όπως συμπεραίνεται κατόπιν έρευνας που εκπονεί η αρμόδια αρχή.

      ΠΑΡΑΡΤΗΜΑ III
      Περιορισμοί στην παραγωγή και χρήση ζωοτροφών ζωικής προέλευσης
      Με την επιφύλαξη των άρθρων 3 έως 13 και 15 της οδηγίας 95/53/ΕΚ, τα κράτη ΕΖΕΣ πρέπει να εφαρμόσουν συντονισμένο πρόγραμμα επιθεώρησης κατά τη διάρκεια του 2004 για να διαπιστώσουν εάν τηρήθηκαν οι περιορισμοί στην παραγωγή και χρήση πρώτων υλών ζωοτροφών ζωικής προέλευσης.
      Συγκεκριμένα, για να εξασφαλιστεί ότι εφαρμόζεται αποτελεσματικά η απαγόρευση της χορήγησης μεταποιημένων ζωικών πρωτεϊνών σε ορισμένα ζώα, όπως ορίζεται στο παράρτημα IV της πράξης στην οποία αναφέρονται τα σημεία 7, 1, 12 του κεφαλαίου I του παραρτήματος I στη συμφωνία για τον ΕΟΧ [Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001 για την καθιέρωση κανόνων για την πρόληψη, τον έλεγχο και την εξάλειψη ορισμένων μεταδοτικών μορφών σπογγώδους εγκεφαλοπάθειας] (1), τα κράτη ΕΖΕΣ οφείλουν να εφαρμόσουν ειδικό πρόγραμμα ελέγχου που βασίζεται σε στοχοθετημένους ελέγχους. Σύμφωνα με το άρθρο 4 της οδηγίας 95/53/ΕΚ, αυτό το πρόγραμμα ελέγχου πρέπει να βασίζεται σε μια στρατηγική βάσει του κινδύνου όπου περιλαμβάνονται όλα τα στάδια παραγωγής και όλα τα είδη εγκαταστάσεων όπου παράγονται, διακινούνται και χορηγούνται ζωοτροφές. Τα κράτη ΕΖΕΣ πρέπει να δώσουν ιδιαίτερη προσοχή στον ορισμό των κριτηρίων που μπορεί να συνδέονται με κάποιον κίνδυνο. Η βαρύτητα που δίνεται σε κάθε κριτήριο πρέπει να είναι ανάλογη του κινδύνου. Η συχνότητα των επιθεωρήσεων και ο αριθμός των δειγμάτων που αναλύονται στις εγκαταστάσεις πρέπει να είναι ανάλογη του συνόλου της βαρύτητας που δίνεται στις εγκαταστάσεις αυτές.
      Οι ακόλουθες ενδεικτικές εγκαταστάσεις και τα κριτήρια πρέπει να λαμβάνονται υπόψη κατά την κατάρτιση προγράμματος ελέγχου:

                  Εγκαταστάσεις

                  Κριτήρια

                  Βαρύτητα

                  Μονάδες παραγωγής ζωοτροφών

                              —

                              Μονάδες παραγωγής διπλής ροής που παράγουν σύνθετες ζωοτροφές για μηρυκαστικά και σύνθετες ζωοτροφές για μη μηρυκαστικά οι οποίες περιέχουν μεταποιημένες ζωικές πρωτεΐνες που υπόκεινται σε παρέκκλιση

                              —

                              Μονάδες παραγωγής ζωοτροφών με ιστορικό μη συμμόρφωσης ή για τις οποίες υπάρχει σχετική υποψία

                              —

                              Μονάδες παραγωγής ζωοτροφών που παράγουν μεγάλες ποσότητες εισαγόμενων ζωοτροφών υψηλής περιεκτικότητας σε πρωτεΐνες όπως ιχθυάλευρο, σογιάλευρο, άλευρο γλουτένης αραβοσίτου και συμπυκνώματα πρωτεϊνών

                              —

                              Μονάδες παραγωγής ζωοτροφών που παράγουν μεγάλες ποσότητες σύνθετων ζωοτροφών

                              —

                              Κίνδυνος διασταυρούμενης μόλυνσης ως αποτέλεσμα εσωτερικών διαδικασιών λειτουργίας (όπως ξεχωριστά σιλό, έλεγχος του αποτελεσματικού διαχωρισμού των γραμμών παραγωγής, έλεγχος των συστατικών, εσωτερικό εργαστήριο, διαδικασίες δειγματοληψίας κ.λπ.)

                  Μεθοριακοί σταθμοί επιθεώρησης και άλλα σημεία εισόδου στον ΕΟΧ

                              —

                              Εισαγωγές μεγάλων/μικρών ποσοτήτων ζωοτροφών

                              —

                              Ζωοτροφές υψηλής περιεκτικότητας σε πρωτεΐνες

                  Κτηνοτροφικές εκμεταλλεύσεις

                              —

                              Σταθεροί αναμείκτες οι οποίοι χρησιμοποιούν μεταποιημένες ζωικές πρωτεΐνες που υπόκεινται σε παρέκκλιση

                              —

                              Κτηνοτροφικές εκμεταλλεύσεις με μηρυκαστικά και άλλα είδη (κίνδυνος διασταυρούμενης σίτισης)

                              —

                              Κτηνοτροφικές εκμεταλλεύσεις που αγοράζουν ασυσκεύαστες ζωοτροφές

                  Μεταπράτες

                              —

                              Αποθήκες και ενδιάμεση αποθήκευση ζωοτροφών υψηλής περιεκτικότητας σε πρωτεΐνες

                              —

                              Διακίνηση μεγάλου όγκου ασυσκεύαστων ζωοτροφών

                              —

                              Μεταπράτες σύνθετων ζωοτροφών οι οποίες έχουν παραχθεί στο εξωτερικό

                  Φορητοί αναμείκτες

                              —

                              Αναμείκτες που παράγουν ζωοτροφές για μηρυκαστικά και μη μηρυκαστικά

                              —

                              Αναμείκτες με ιστορικό μη συμμόρφωσης ή για τους οποίους υπάρχει σχετική υποψία

                              —

                              Αναμείκτες που δέχονται ζωοτροφές υψηλής περιεκτικότητας σε πρωτεΐνες

                              —

                              Αναμείκτες που παράγουν μεγάλες ποσότητες ζωοτροφών

                              —

                              Εάν εξυπηρετούν μεγάλο αριθμό κτηνοτροφικών εκμεταλλεύσεων μεταξύ των οποίων υπάρχουν εκμεταλλεύσεις με μηρυκαστικά

                  Μεταφορικά μέσα

                              —

                              Οχήματα που χρησιμοποιούνται για τη μεταφορά μεταποιημένων ζωικών πρωτεϊνών και ζωοτροφών

                              —

                              Οχήματα με ιστορικό μη συμμόρφωσης ή για τα οποία υπάρχει σχετική υποψία

            Εναλλακτικά ως προς τις παραπάνω εγκαταστάσεις και κριτήρια, τα κράτη ΕΖΕΣ μπορούν να διαβιβάσουν στην Εποπτεύουσα Αρχή της ΕΖΕΣ τη δική τους αξιολόγηση του κινδύνου πριν από τις 30 Απριλίου 2004.
      Οι δειγματοληψίες πρέπει να στοχεύουν παρτίδες ή γεγονότα όπου υπάρχει μεγάλη πιθανότητα διασταυρούμενης μόλυνσης με απαγορευμένες μεταποιημένες πρωτεΐνες (πρώτη παρτίδα μετά τη μεταφορά ζωοτροφών που περιείχαν ζωικές πρωτεΐνες απαγορευμένες για τη συγκεκριμένη παρτίδα, τεχνικά προβλήματα ή αλλαγές στις γραμμές παραγωγής, αλλαγές στους χώρους αποθήκευσης ή στα σιλό για ασυσκεύαστο υλικό).
      Ο ελάχιστος αριθμός επιθεωρήσεων ανά έτος σε ένα κράτος ΕΖΕΣ πρέπει να είναι 10 ανά 100 000 τόνους παραγόμενων σύνθετων ζωοτροφών. Ο ελάχιστος αριθμός επίσημων δειγμάτων ανά έτος σε ένα κράτος ΕΖΕΣ πρέπει να είναι 20 ανά 100 000 τόνους παραγόμενων σύνθετων ζωοτροφών. Εν αναμονή της έγκρισης εναλλακτικών μεθόδων, για την ανάλυση των δειγμάτων πρέπει να εφαρμόζεται μικροσκοπική ταυτοποίηση και κατ’ εκτίμηση προσδιορισμός όπως καθορίζεται στην οδηγία 98/88/ΕΚ της Επιτροπής, της 13ης Νοεμβρίου 1998, για τον καθορισμό κατευθυντήριων γραμμών για τη μικροσκοπική ταυτοποίηση και τον κατ’ εκτίμηση προσδιορισμό των συστατικών ζωικής προέλευσης για τον επίσημο έλεγχο των ζωοτροφών (2). Η παρουσία απαγορευμένων συστατικών ζωικής προέλευσης στις ζωοτροφές πρέπει να θεωρείται ως παράβαση της απαγόρευσης των ζωοτροφών.
      Τα αποτελέσματα των προγραμμάτων επιθεώρησης πρέπει να ανακοινώνονται στην Εποπτεύουσα Αρχή ΕΖΕΣ με την ακόλουθη μορφή:
      Περίληψη των ελέγχων σχετικά με τους περιορισμούς της σίτισης με ζωοτροφές ζωικής προέλευσης (σίτιση με απαγορευμένες μεταποιημένες ζωικές πρωτεΐνες)
      Α.   Τεκμηριωμένες επιθεωρήσεις

                  Στάδιο

                  Αριθμός επιθεωρήσεων που περιλαμβάνουν ελέγχους για την παρουσία μεταποιημένων ζωικών πρωτεϊνών

                  Αριθμός παραβάσεων που δεν βασίζονται σε εργαστηριακές δοκιμές αλλά στον έλεγχο των εγγράφων κ.λπ.

                  Εισαγωγή πρώτων υλών ζωοτροφών

                  Αποθήκευση πρώτων υλών ζωοτροφών

                  Μονάδες παραγωγής ζωοτροφών

                  Σταθεροί/φορητοί αναμείκτες

                  Μεταπράτες ζωοτροφών

                  Μεταφορικά μέσα

                  Κτηνοτροφικές εκμεταλλεύσεις χωρίς μηρυκαστικά

                  Κτηνοτροφικές εκμεταλλεύσεις με μηρυκαστικά

                  Άλλο:…

      Β.   Δειγματοληψία και έλεγχος πρώτων υλών ζωοτροφών και σύνθετων ζωοτροφών για μεταποιημένες ζωικές πρωτεΐνες

                  Εγκαταστάσεις

                  Αριθμός επίσημων δειγμάτων που ελέγχθηκαν για μεταποιημένες ζωικές πρωτεΐνες

                  Αριθμός δειγμάτων που θεωρήθηκαν θετικά για απαγορευμένες ζωικές πρωτεΐνες

                  Παρουσία μεταποιημένης ζωικής πρωτεΐνης προερχόμενη από χερσαία ζώα

                  Παρουσία μεταποιημένης ζωικής πρωτεΐνης προερχόμενη από ψάρια

                  Πρώτες ύλες ζωοτροφών

                  Σύνθετες ζωοτροφές

                  Πρώτες ύλες ζωοτροφών

                  Σύνθετες ζωοτροφές

                  Πρώτες ύλες ζωοτροφών

                  Σύνθετες ζωοτροφές

                  για μηρυκαστικά

                  για μη μηρυκαστικά

                  για μηρυκαστικά

                  για μηρυκαστικά

                  για μηρυκαστικά

                  για μη μηρυκαστικά

                  Κατά την εισαγωγή

                  Μονάδες παραγωγής ζωοτροφών

                  Μεταπράτες/αποθήκευση

                  Μεταφορικά μέσα

                  Σταθεροί/φορητοί αναμείκτες

                  Στην κτηνοτροφική εκμετάλλευση

                  Άλλο:…

      Γ.   Περίληψη απαγορευμένων μεταποιημένων ζωικών πρωτεϊνών που ανιχνεύτηκαν σε δείγματα ζωοτροφών που προορίζονταν για μηρυκαστικά

                  Μήνας δειγματοληψίας

                  Είδος, βαθμός και προέλευση μόλυνσης

                  Κυρώσεις (ή άλλα μέτρα) που επιβλήθηκαν

                  1

                  2

                  3

                  4

                  5

                  …

            Επιπρόσθετα, τα κράτη ΕΖΕΣ πρέπει να αναλύουν τα λίπη και φυτικά έλαια που προορίζονται για ζωοτροφές ως προς την παρουσία ιχνών από οστά και να περιλαμβάνουν τα αποτελέσματα αυτών των αναλύσεων στην αναφορά στην οποία αναφέρεται η παράγραφος 2 της παρούσας σύστασης.

         (1)  ΕΕ L 147 της 31.5.2001, σ. 1.

         (2)  ΕΕ L 318 της 27.11.1998, σ. 45.

      ΠΑΡΑΡΤΗΜΑ IV
      Διαδικασίες επιλογής και αξιολόγησης προμηθειών πρώτων υλών ζωοτροφών βιομηχανικής προέλευσης
      Οι αρμόδιες αρχές πρέπει να ταυτοποιήσουν και να περιγράψουν εν συντομία τις διαδικασίες που ακολουθούν οι παραγωγοί σύνθετων ζωοτροφών προκειμένου να επιλέξουν και να αξιολογήσουν τις προμήθειες πρώτων υλών ζωοτροφών βιομηχανικής προέλευσης. Ορισμένες διαδικασίες ενδέχεται να σχετίζονται με τα παλαιότερα ισχύοντα χαρακτηριστικά ή απαιτήσεις για τα προϊόντα ή τους προμηθευτές. Άλλες διαδικασίες ενδέχεται να σχετίζονται με εσωτερικούς ελέγχους για την επαλήθευση της συμμόρφωσης με ορισμένες παραμέτρους, τους οποίους διεξάγουν οι παραγωγοί σύνθετων ζωοτροφών κατά την παραλαβή των προμηθειών.
      Για κάθε διαδικασία που ταυτοποιείται (διαδικασία επιλογής και αξιολόγησης προμηθειών), οι αρμόδιες αρχές πρέπει να υποδεικνύουν τα πλεονεκτήματα και μειονεκτήματα της εφαρμογής της συγκεκριμένης διαδικασίας αναφορικά με την ασφάλεια των ζωοτροφών. Τέλος, πρέπει να αξιολογήσουν εάν, δεδομένων των ενδεχόμενων κινδύνων, η κάθε διαδικασία είναι αποδεκτή, ανεπαρκής ή μη αποδεκτή για την εγγύηση της ασφάλειας των ζωοτροφών, αναφέροντας τους λόγους που οδηγούν στο συγκεκριμένο συμπέρασμα.
      Αξιολόγηση διαδικασιών

                  Διαδικασία (σύντομη περιγραφή, συμπεριλαμβανομένων των κριτηρίων αποδοχής/απόρριψης πρώτων υλών ζωοτροφών)

                  Πλεονεκτήματα

                  Μειονεκτήματα

                  Αξιολόγηση αποδεκτότητας διαδικασιών


title: Σύσταση του Συμβουλίου, της 19ης Μαρτίου 2007 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ενάτου ΕΤΑ) για το οικονομικό έτος 2005

text:
               8.5.2007

               EL

               Επίσημη Εφημερίδα της Ευρωπαϊκής Ένωσης

               C 103/4

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 19ης Μαρτίου 2007
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ενάτου ΕΤΑ) για το οικονομικό έτος 2005
   (2007/C 103/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας,
   τη συμφωνία εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000 (1), και τροποποιήθηκε στο Λουξεμβούργο (Μεγάλο Δουκάτο του Λουξεμβούργου) στις 25 Ιουνίου 2005 (2)

   την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ (3), με την οποία συστήνεται, μεταξύ άλλων, το Ένατο Ευρωπαϊκό Ταμείο Ανάπτυξης (ένατο ΕΤΑ) και ιδίως το άρθρο 32, παράγραφος 3, της εν λόγω συμφωνίας,
   το δημοσιονομικό κανονισμό, της 27ης Μαρτίου 2003, εφαρμοστέο στο ένατο ευρωπαϊκό ταμείο ανάπτυξης (4), και ιδίως τα άρθρα 96 έως 103,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του ενάτου ΕΤΑ, ως είχαν στις 31 Δεκεμβρίου 2005, καθώς και την έκθεση του Ελεγκτικού Συνεδρίου για το οικονομικό έτος 2005, που συνοδεύεται από τις απαντήσεις της Επιτροπής (5),
   Εκτιμώντας ότι:

               (1)

               Βάσει του άρθρου 32, παράγραφος 3 της προαναφερθείσας εσωτερικής συμφωνίας, η απαλλαγή από την ευθύνη για τη δημοσιονομική διαχείριση του ενάτου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του ενάτου ΕΤΑ από την Επιτροπή, κατά το οικονομικό έτος 2005, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του ενάτου ΕΤΑ για το οικονομικό έτος 2004.

      Βρυξέλλες, 19 Μαρτίου 2007.

            Για το Συμβούλιο

            Ο Πρόεδρος

         H. SEEHOFER

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 317 της 15.12.2000, σ. 355.

      (4)  ΕΕ L 83 της 1.4.2003, σ. 1.

      (5)  ΕΕ C 263 της 31.10.2006, σ. 205.


Avis juridique important

|

31996K0004

96/14/ΕΚ: Σύσταση αριθ. 4/96/ΕΚΑΧ της Επιτροπής της 21ης Νοεμβρίου 1995 που τροποποιεί τη σύσταση αριθ. 3118/94/ΕΚΑΧ και καταργεί τη σύσταση αριθ. 73/95/ΕΚΑΧ

Επίσημη Εφημερίδα αριθ. L 005 της 08/01/1996 σ. 0023 - 0023

ΣΥΣΤΑΣΗ αριθ. 4/96/ΕΚΑΧ ΤΗΣ ΕΠΙΤΡΟΠΗΣ της 21ης Νοεμβρίου 1995 που τροποποιεί τη σύσταση αριθ. 3118/94/ΕΚΑΧ και καταργεί τη σύσταση αριθ. 73/95/ΕΚΑΧΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,Εκτιμώντας:ότι εν αναμονή της σύναψης και της έναρξης ισχύος των συμφωνιών με τη Ρωσία και την Ουκρανία για το εμπόριο ορισμένων προϊόντων χάλυβα που καλύπτονται από τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καθιερώθηκε απαίτηση για άδεια εξαγωγής για τις εισαγωγές που καλύπτονται από τις εν λόγω συμφωνίες, με τη σύσταση αριθ. 73/95/ΕΚΑΧ της Επιτροπής (1) 7ότι με την έναρξη ισχύος των εν λόγω συμφωνιών (2), παράλληλα με την καθιέρωση απαίτησης για κοινοτική άδεια εισαγωγής σύμφωνα με τους κανόνες που θεσπίζει η απόφαση αριθ. 3/96/ΕΚΑΧ της Επιτροπής (3), είναι απαραίτητο να καταργηθεί η σύσταση αριθ. 73/95/ΕΚΑΧ και, για να αποφευχθεί η άσκοπη επανάληψη των διαδικασιών, είναι απαραίτητο να τροποποιηθεί η σύσταση αριθ. 3118/94/ΕΚΑΧ της Επιτροπής (4), όπως τροποποιήθηκε τελευταία από τη σύσταση αριθ. 393/95/ΕΚΑΧ (5), για να αρθεί η απαίτηση για έγγραφα επιτήρησης όσον αφορά τα προϊόντα καταγωγής Ρωσίας και Ουκρανίας που καλύπτονται από τις συμφωνίες,ΠΡΟΒΑΙΝΕΙ ΣΤΗΝ ΑΚΟΛΟΥΘΗ ΣΥΣΤΑΣΗ:Άρθρο 1Καταργείται η σύσταση αριθ. 73/95/ΕΚΑΧ.Άρθρο 2Το άρθρο 1 παράγραφος 1 της σύστασης αριθ. 3118/94/ΕΚΑΧ παύει να εφαρμόζεται όσον αφορά τη θέση σε ελεύθερη κυκλοφορία στην Κοινότητα των προϊόντων χάλυβα που καλύπτονται από τη συνθήκη ΕΚΑΧ καταγωγής Ρωσίας και Ουκρανίας και τα οποία αποτελούν αντικείμενο των συμφωνιών μεταξύ της Ευρωπαϊκής Κοινότητας Άνθρακα και Χάλυβα και των εν λόγω χωρών και για τα οποία απαιτείται κοινοτική άδεια εισαγωγής σύμφωνα με τις διατάξεις της απόφασης αριθ. 3/96/ΕΚΑΧ.Άρθρο 3Η παρούσα αρχίζει να ισχύει από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση αρχίζει να ισχύει από 1η Ιανουαρίου 1996.Βρυξέλλες, 21 Νοεμβρίου 1995.Για την ΕπιτροπήΟ ΠρόεδροςJacques SANTER(1) ΕΕ αριθ. L 13 της 19. 1. 1995, σ. 1.(2) Βλέπε σελίδα 24 και 47 της παρούσας Επίσημης Εφημερίδας.(3) Βλέπε σελίδα 1 της παρούσας Επίσημης Εφημερίδας.(4) ΕΕ αριθ. L 330 της 21. 12. 1994, σ. 6.(5) ΕΕ αριθ. L 43 της 25. 2. 1995, σ. 23.


title: 2011/442/EE: Σύσταση της Επιτροπής, της 18ης Ιουλίου 2011 , για την πρόσβαση σε βασικό λογαριασμό πληρωμών  Κείμενο που παρουσιάζει ενδιαφέρον για τον ΕΟΧ

text:
               21.7.2011

               EL

               Επίσημη Εφημερίδα της Ευρωπαϊκής Ένωσης

               L 190/87

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 18ης Ιουλίου 2011
   για την πρόσβαση σε βασικό λογαριασμό πληρωμών
   (Κείμενο που παρουσιάζει ενδιαφέρον για τον ΕΟΧ)
   (2011/442/EE)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η εξασφάλιση ότι οι καταναλωτές έχουν πρόσβαση σε υπηρεσίες πληρωμών στην Ευρωπαϊκή Ένωση (εφεξής «η Ένωση») έχει ουσιώδη σημασία ώστε να τους παρέχεται η δυνατότητα να επωφελούνται πλήρως από την ενιαία αγορά και να λειτουργεί σωστά η ενιαία αγορά. Επί του παρόντος, η διαθεσιμότητα των βασικών υπηρεσιών πληρωμών ούτε διασφαλίζεται από τους παρόχους υπηρεσιών πληρωμών ούτε είναι εγγυημένη από όλα τα κράτη μέλη της Ένωσης.

               (2)

               Τα υφιστάμενα περιοριστικά κριτήρια επιλεξιμότητας που επιβάλλουν οι πάροχοι υπηρεσιών πληρωμών όσον αφορά το άνοιγμα λογαριασμών πληρωμών, πέραν αυτού που απαιτείται από τον νόμο, ενδέχεται να εμποδίζουν την πλήρη πρόσβαση στο δικαίωμα της ελεύθερης κυκλοφορίας των προσώπων εντός της Ένωσης. Επιπλέον, η έλλειψη πρόσβασης σε λογαριασμούς πληρωμών εμποδίζει τους καταναλωτές να έχουν πρόσβαση στην κύρια αγορά χρηματοπιστωτικών υπηρεσιών και, συνεπώς, αποδυναμώνει τη χρηματοοικονομική και κοινωνική ενσωμάτωση, συχνά εις βάρος του πιο ευάλωτου τμήματος του πληθυσμού. Καθιστά επίσης πιο δύσκολο για τους καταναλωτές να έχουν πρόσβαση σε βασικά αγαθά και υπηρεσίες. Συνεπώς, είναι αναγκαίο να θεσπιστούν αρχές σχετικά με την πρόσβαση σε βασικούς λογαριασμούς πληρωμών, η οποία αποτελεί βασικό στοιχείο για την προώθηση της κοινωνικής ενσωμάτωσης και συνοχής, ώστε να επιτρέπεται στους καταναλωτές να επωφελούνται τουλάχιστον από ένα κοινό σύνολο βασικών υπηρεσιών πληρωμών.

               (3)

               Είναι σημαντικό να εξασφαλιστεί ότι οι αρχές σχετικά με την πρόσβαση σε βασικούς λογαριασμούς πληρωμών εφαρμόζονται με συνέπεια σε ολόκληρη την Ένωση. Ωστόσο, για να είναι πιο αποτελεσματικές, οι αρχές αυτές θα πρέπει να εφαρμόζονται λαμβάνοντας υπόψη την ποικιλομορφία των τραπεζικών συνηθειών στην Ένωση.

               (4)

               Η παρούσα σύσταση ορίζει τις γενικές αρχές που διέπουν την παροχή βασικών λογαριασμών πληρωμών εντός της Ένωσης.

               (5)

               Η παρούσα σύσταση θα πρέπει να εφαρμόζεται σε συνδυασμό με την οδηγία 2007/64/ΕΚ του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, σχετικά με τις υπηρεσίες πληρωμών στην εσωτερική αγορά (1). Ως εκ τούτου, στους βασικούς λογαριασμούς πληρωμών πρέπει να εφαρμόζονται κανόνες σχετικά με τη διαφάνεια των όρων και τις πληροφορίες σχετικά με τις υπηρεσίες πληρωμών.

               (6)

               Οι διατάξεις της παρούσας σύστασης δεν θα πρέπει να εμποδίσουν τα κράτη μέλη ή τους παρόχους υπηρεσιών πληρωμών να θεσπίσουν μέτρα για νόμιμους λόγους δημόσιας ασφάλειας και δημόσιας τάξης σύμφωνα με το δίκαιο της Ένωσης.

               (7)

               Σε οποιοδήποτε κράτος μέλος, οι καταναλωτές που διαμένουν νόμιμα στην Ένωση και δεν είναι κάτοχοι λογαριασμού πληρωμών στο συγκεκριμένο κράτος μέλος θα πρέπει να είναι σε θέση να ανοίξουν και να χρησιμοποιούν έναν βασικό λογαριασμό πληρωμών στο εν λόγω κράτος μέλος. Προκειμένου να εξασφαλίζεται η ευρύτερη δυνατή πρόσβαση σε βασικούς λογαριασμούς πληρωμών, τα κράτη μέλη θα πρέπει να εξασφαλίζουν την πρόσβαση των καταναλωτών σε έναν τέτοιο λογαριασμό παρά την οικονομική τους κατάσταση, όπως η ανεργία ή η προσωπική πτώχευση τους. Ωστόσο, το δικαίωμα πρόσβασης σε βασικό λογαριασμό πληρωμών στα κράτη μέλη θα πρέπει να χορηγείται σύμφωνα με τις απαιτήσεις που ορίζονται στην οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος με σκοπό τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (2), ιδίως όσον αφορά τις διαδικασίες δέουσας επιμέλειας ως προς τον πελάτη.

               (8)

               Επιπλέον, η παρούσα σύσταση δεν θα πρέπει να θίγει την υποχρέωση του παρόχου υπηρεσιών πληρωμών να καταγγείλει τη σύμβαση βασικού λογαριασμού πληρωμών σε εξαιρετικές περιστάσεις δυνάμει της σχετικής ενωσιακής ή εθνικής νομοθεσίας, όπως η νομοθεσία για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας ή για την πρόληψη και τη διερεύνηση εγκλημάτων.

               (9)

               Προκειμένου να εξασφαλιστεί η διαθεσιμότητα βασικών λογαριασμών πληρωμών σε συνάρτηση με τις ιδιάζουσες εθνικές περιστάσεις, τα κράτη μέλη θα πρέπει να είναι σε θέση να ορίζουν, με βάση τις αρχές της διαφάνειας, της μη επιβολής διακρίσεων και της αναλογικότητας, έναν, περισσότερους ή όλους τους παρόχους υπηρεσιών πληρωμών. Τα μέτρα που θεσπίζουν τα κράτη μέλη στο θέμα αυτό δεν πρέπει να προκαλούν στρεβλώσεις του ανταγωνισμού μεταξύ των παρόχων υπηρεσιών πληρωμών και πρέπει να βασίζονται στις αρχές της διαφάνειας, της μη επιβολής διακρίσεων και της αναλογικότητας. Στο πλαίσιο αυτό, τα κράτη μέλη πρέπει να δημοσιοποιούν τα δικαιώματα και τις υποχρεώσεις των παρόχων που είναι υπεύθυνοι να παρέχουν βασικούς λογαριασμούς πληρωμών.

               (10)

               Προκειμένου να κατοχυρωθεί η διαφάνεια και η δίκαιη μεταχείριση και να επιτραπεί στον καταναλωτή να αμφισβητεί την απόφαση του παρόχου υπηρεσιών πληρωμών, ο πάροχος υπηρεσιών πληρωμών θα πρέπει να ενημερώνει τον καταναλωτή για τους λόγους και την αιτιολόγηση της άρνησής του να παρέχει πρόσβαση σε βασικό λογαριασμό πληρωμών.

               (11)

               Η πρόσβαση σε βασικό φάσμα ουσιαστικής σημασίας υπηρεσιών πληρωμών θα πρέπει να είναι εγγυημένη σε κάθε κράτος μέλος. Στις υπηρεσίες που είναι άρρηκτα συνδεδεμένες με τους βασικούς λογαριασμούς πληρωμών πρέπει να περιλαμβάνεται η δυνατότητα κατάθεσης και ανάληψης μετρητών προς και από τον λογαριασμό. Οι λογαριασμοί θα πρέπει να επιτρέπουν στον καταναλωτή να προβαίνει σε απαραίτητες πράξεις πληρωμής, όπως η αποδοχή εισοδημάτων ή κοινωνικών παροχών, η πληρωμή λογαριασμών ή φόρων και οι αγορές αγαθών και υπηρεσιών, μεταξύ άλλων και μέσω άμεσης χρέωσης, μεταφοράς πίστωσης και χρήσης κάρτας πληρωμής. Προκειμένου να εξασφαλισθεί η πληρέστερη δυνατή χρηματοπιστωτική ενσωμάτωση, οι υπηρεσίες αυτές θα πρέπει να επιτρέπουν την αγορά αγαθών και υπηρεσιών μέσω διαδικτύου εφόσον αυτό είναι τεχνικώς εφικτό. Θα πρέπει επίσης να παρέχουν την ευκαιρία στον καταναλωτή να δίνει εντολές πληρωμής μέσω των διευκολύνσεων επιγραμμικών τραπεζικών υπηρεσιών του παρόχου υπηρεσιών πληρωμών εφόσον αυτό είναι τεχνικώς εφικτό. Ωστόσο, ένας βασικός λογαριασμός πληρωμών δεν θα πρέπει να επιτρέπει την εκτέλεση εντολών πληρωμής, όταν αυτές οι εντολές πληρωμής θα έχουν ως αποτέλεσμα αρνητικό υπόλοιπο στον λογαριασμό. Η πρόσβαση σε πίστωση δεν πρέπει να θεωρείται αυτόματο στοιχείο ή δικαίωμα που συνδέεται με τον βασικό λογαριασμό πληρωμών.

               (12)

               Όταν ο πάροχος υπηρεσιών πληρωμών χρεώνει τον καταναλωτή για το άνοιγμα, τη λειτουργία και το κλείσιμο του λογαριασμού και για τη χρήση των υπηρεσιών που είναι άρρηκτα συνδεδεμένες με αυτόν, όπως ορίζεται στην παρούσα σύσταση, το συνολικό ποσό που χρεώνεται θα πρέπει να είναι λογικό για τον καταναλωτή και να είναι τέτοιο ώστε ο καταναλωτής, λαμβάνοντας υπόψη τις συγκεκριμένες εθνικές περιστάσεις, να μην εμποδίζεται να ανοίξει τον βασικό λογαριασμό πληρωμών και να χρησιμοποιεί τις συναφείς υπηρεσίες. Οι τυχόν πρόσθετες χρεώσεις σε βάρος του καταναλωτή σε περίπτωση μη συμμόρφωσης με κάποιον από τους όρους που ορίζονται στη σύμβαση θα πρέπει επίσης να είναι λογικές.

               (13)

               Προκειμένου να κατοχυρώνεται η συνέπεια και η αποτελεσματικότητα κατά την εφαρμογή της αρχής της λογικής χρέωσης, τα κράτη μέλη πρέπει να ορίσουν τι αποτελεί λογική χρέωση με βάση τα ενδεικτικά κριτήρια που ορίζονται στην παρούσα σύσταση, τα οποία μπορούν να λαμβάνονται υπόψη από κοινού.

               (14)

               Είναι επίσης αναγκαία η θέσπιση μέτρων για την ενίσχυση της συνειδητοποίησης των καταναλωτών αναφορικά με τη διαθεσιμότητα βασικών λογαριασμών πληρωμών ώστε να προωθηθεί η χρηματοοικονομική ένταξη. Συνεπώς, τα κράτη μέλη καθώς και οι πάροχοι υπηρεσιών πληρωμών θα πρέπει να παρέχουν στους καταναλωτές γενικές, σαφείς και κατανοητές πληροφορίες σχετικά με τα κύρια χαρακτηριστικά και τους όρους χρήσης των εν λόγω λογαριασμών καθώς και με τα πρακτικά βήματα που θα πρέπει να ακολουθεί ο καταναλωτής κατά την άσκηση του δικαιώματος να ανοίξει βασικό λογαριασμό πληρωμών. Ο καταναλωτής θα πρέπει επίσης να ενημερώνεται ότι η αγορά πρόσθετων υπηρεσιών δεν είναι υποχρεωτική για την πρόσβαση σε βασικό λογαριασμό πληρωμών.

               (15)

               Για τη συμμόρφωση με τους όρους που ορίζονται στην παρούσα σύσταση απαιτείται η επεξεργασία δεδομένων προσωπικού χαρακτήρα του καταναλωτή. Η εν λόγω επεξεργασία διέπεται από την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (3), και ιδίως τα άρθρα 6, 7, 10, 11, 12 και 17, ώστε να εξασφαλίζεται η δίκαιη και σύννομη επεξεργασία και ο σεβασμός του θεμελιώδους δικαιώματος της προστασίας των δεδομένων προσωπικού χαρακτήρα, ιδίως όσον αφορά τις γενικές απαιτήσεις αναγκαιότητας και αναλογικότητας, το δικαίωμα του προσώπου στο οποίο αναφέρονται τα δεδομένα για πρόσβαση στα προσωπικά του δεδομένα, τη διόρθωση και διαγραφή ή το κλείδωμα ανακριβών δεδομένων, και το άρθρο 28 που αφορά τον έλεγχο της συμμόρφωσης με την οδηγία 95/46/ΕΚ από ανεξάρτητες αρχές προστασίας των δεδομένων.

               (16)

               Οι καταναλωτές θα πρέπει να έχουν πρόσβαση σε αποτελεσματικές εξωδικαστικές διαδικασίες υποβολής ενστάσεων και προσφυγών για την επίλυση διαφορών οι οποίες απορρέουν από τις βασικές αρχές που ορίζονται στην παρούσα σύσταση. Μπορούν να χρησιμοποιηθούν υφιστάμενα όργανα και καθεστώτα, όπως π.χ. εκείνα που υπάρχουν για την επίλυση διαφορών σχετικά με δικαιώματα και υποχρεώσεις που απορρέουν από την οδηγία 2007/64/ΕΚ.

               (17)

               Η εφαρμογή των αρχών που προβλέπονται στην παρούσα σύσταση πρέπει να ενισχύεται μέσω εποπτικού ελέγχου σε εθνικό επίπεδο. Πρέπει να εξουσιοδοτηθούν οι αρμόδιες αρχές να εκπληρώνουν αποτελεσματικά τα οικεία καθήκοντα παρακολούθησης.

               (18)

               Τα κράτη μέλη πρέπει να διαθέτουν αξιόπιστες ετήσιες στατιστικές τουλάχιστον σχετικά με τον αριθμό των βασικών λογαριασμών πληρωμών που ανοίγουν, τον αριθμό των αρνήσεων και των κλεισιμάτων βασικών λογαριασμών πληρωμών και τις χρεώσεις που συνδέονται με βασικούς λογαριασμούς πληρωμών. Για τον σκοπό αυτό, τα κράτη μέλη καλούνται να χρησιμοποιούν κάθε σχετική πηγή πληροφοριών. Τα κράτη μέλη θα πρέπει να κοινοποιούν τις πληροφορίες αυτές στην Επιτροπή σε ετήσια βάση και για πρώτη φορά το αργότερο έως την 1η Ιουλίου του 2012.

               (19)

               Τα κράτη μέλη θα πρέπει να κληθούν να λάβουν τα αναγκαία μέτρα ώστε να εξασφαλιστεί η εφαρμογή της παρούσας σύστασης το αργότερο έξι μήνες από τη δημοσίευσή της. Με βάση τις πληροφορίες που θα υποβάλλουν τα κράτη μέλη, η Επιτροπή θα παρακολουθεί και θα αξιολογεί τα μέτρα που θα έχουν θεσπιστεί έως την 1η Ιουλίου του 2012. Με βάση την εν λόγω παρακολούθηση, η Επιτροπή θα προτείνει κάθε αναγκαία δράση, συμπεριλαμβανομένων των νομοθετικών μέτρων εάν χρειάζεται, ώστε να εξασφαλιστεί η πλήρης κάλυψη των στόχων της παρούσας σύστασης.

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      ΤΜΗΜΑ I

      Ορισμοί

               1.

               Για τους σκοπούς της παρούσας σύστασης εφαρμόζονται οι ακόλουθοι ορισμοί:

                           α)

                           Ως «καταναλωτής» νοείται κάθε φυσικό πρόσωπο που επιδιώκει στόχους μη εντασσόμενους στο πλαίσιο της εμπορικής, επιχειρηματικής, βιοτεχνικής ή επαγγελματικής του δραστηριότητας.

                           β)

                           Ως «πάροχος υπηρεσιών πληρωμών» νοείται (νοούνται) ο (οι) πάροχος(-οι) υπηρεσιών πληρωμών όπως ορίζεται (ορίζονται) στο άρθρο 4 παράγραφος 9 της οδηγίας 2007/64/ΕΚ, που έχει (έχουν) αναλάβει να προσφέρει(-ουν) βασικούς λογαριασμούς πληρωμών σύμφωνα με το σημείο 3.

                           γ)

                           Ως «λογαριασμός πληρωμών» νοείται ο λογαριασμός που τηρείται στο όνομα ενός καταναλωτή και χρησιμοποιείται για την εκτέλεση των πράξεων πληρωμής.

                           δ)

                           Ως «πράξη πληρωμής» νοείται μια πράξη πληρωμής όπως ορίζεται στο άρθρο 4 παράγραφος 5 της οδηγίας 2007/64/ΕΚ.

                           ε)

                           Ως «χρηματικά ποσά» νοούνται τα χρηματικά ποσά όπως ορίζονται στο άρθρο 4 παράγραφος 15 της οδηγίας 2007/64/ΕΚ.

                           στ)

                           Ως «σύμβαση» νοείται μια σύμβαση-πλαίσιο όπως ορίζεται στο άρθρο 4 παράγραφος 12 της οδηγίας 2007/64/ΕΚ.

      ΤΜΗΜΑ II

      Δικαίωμα πρόσβασης

               2.

               Τα κράτη μέλη θα πρέπει να εξασφαλίσουν ότι κάθε καταναλωτής που διαμένει μόνιμα στην Ένωση έχει το δικαίωμα να ανοίξει και να χρησιμοποιεί βασικό λογαριασμό πληρωμών σε έναν πάροχο υπηρεσιών πληρωμών που ασκεί δραστηριότητες στο έδαφός τους υπό την προϋπόθεση ότι ο καταναλωτής δεν κατέχει ήδη λογαριασμό πληρωμών που του επιτρέπει να χρησιμοποιεί τις υπηρεσίες πληρωμών που παρατίθενται στο σημείο 6 στην επικράτειά τους. Το εν λόγω δικαίωμα πρέπει να εφαρμόζεται ανεξάρτητα από την οικονομική κατάσταση του καταναλωτή.

               3.

               Τα κράτη μέλη πρέπει να εξασφαλίζουν ότι τουλάχιστον ένας πάροχος υπηρεσιών πληρωμών είναι επιφορτισμένος να προσφέρει βασικούς λογαριασμούς πληρωμών στην περιοχή δικαιοδοσίας τους. Για τον σκοπό αυτό, τα κράτη μέλη θα πρέπει να λαμβάνουν υπόψη τη γεωγραφική θέση ή το μερίδιο της αγοράς των παρόχων υπηρεσιών πληρωμών στις περιοχές δικαιοδοσίας τους. Τα κράτη μέλη θα πρέπει να εξασφαλίσουν ότι αυτό δεν προκαλεί στρεβλώσεις του ανταγωνισμού μεταξύ των παρόχων υπηρεσιών πληρωμών.

               4.

               Τα κράτη μέλη θα πρέπει να λαμβάνουν μέτρα ώστε να εγγυώνται ότι οι πάροχοι υπηρεσιών πληρωμών χρησιμοποιούν διαφανή, δίκαια και αξιόπιστα συστήματα για την εξακρίβωση του εάν ο καταναλωτής κατέχει ήδη έναν λογαριασμό πληρωμών ή όχι.

               5.

               Τα κράτη μέλη θα πρέπει να εξασφαλίσουν ότι, όταν απορρίπτεται μια αίτηση για πρόσβαση σε βασικό λογαριασμό πληρωμών, ο πάροχος υπηρεσιών πληρωμών ενημερώνει αμέσως τον καταναλωτή, γραπτώς και δωρεάν, για τους λόγους και την αιτιολόγηση της άρνησής του να παράσχει πρόσβαση. Περιορισμοί αυτού του δικαιώματος πληροφόρησης μπορούν να θεσπίζονται με νομοθετικά μέτρα όταν ένας τέτοιος περιορισμός αποτελεί αναγκαίο και αναλογικό μέτρο για τη διαφύλαξη στόχων εθνικής ασφάλειας ή δημόσιας πολιτικής.

      ΤΜΗΜΑ III

      Χαρακτηριστικά ενός βασικού λογαριασμού πληρωμών

               6.

               Ένας βασικός λογαριασμός πληρωμών θα πρέπει να περιλαμβάνει τις εξής υπηρεσίες πληρωμών:

                           α)

                           υπηρεσίες που επιτρέπουν όλες τις πράξεις που απαιτούνται για το άνοιγμα, τη λειτουργία και το κλείσιμο ενός λογαριασμού πληρωμών·

                           β)

                           υπηρεσίες που επιτρέπουν την κατάθεση χρημάτων σε λογαριασμό πληρωμών·

                           γ)

                           υπηρεσίες που επιτρέπουν την ανάληψη μετρητών από λογαριασμό πληρωμών·

                           δ)

                           εκτέλεση πράξεων πληρωμής, συμπεριλαμβανομένης της μεταφοράς χρηματικών ποσών προς ή από λογαριασμό πληρωμών που έχει ανοίξει ο χρήστης στον πάροχο υπηρεσιών πληρωμών του ή σε άλλο πάροχο υπηρεσιών πληρωμών ύστερα από τα εξής:

                                       i)

                                       εκτέλεση άμεσης χρέωσης·

                                       ii)

                                       εκτέλεση πράξεων πληρωμής μέσω κάρτας πληρωμών η οποία δεν επιτρέπει την εκτέλεση πράξεων πληρωμής που θα οδηγούσαν σε υπέρβαση του τρέχοντος υπολοίπου του λογαριασμού πληρωμών·

                                       iii)

                                       εκτέλεση μεταφορών πίστωσης.

               7.

               Η πρόσβαση σε βασικό λογαριασμό πληρωμών δεν θα πρέπει να συνδέεται με τον όρο της αγοράς πρόσθετων υπηρεσιών.

               8.

               Ο πάροχος υπηρεσιών πληρωμών δεν πρέπει να προσφέρει, ρητώς ή σιωπηρώς, δυνατότητες υπερανάληψης σε σύνδεση με βασικό λογαριασμό πληρωμών. Η εντολή πληρωμής προς τον πάροχο υπηρεσιών πληρωμών του καταναλωτή δεν θα πρέπει να εκτελείται, εάν η εκτέλεση της πληρωμής θα είχε ως αποτέλεσμα αρνητικό υπόλοιπο στον βασικό λογαριασμό πληρωμών του καταναλωτή.

      ΤΜΗΜΑ IV

      Συναφείς επιβαρύνσεις

               9.

               Τα κράτη μέλη πρέπει να εξασφαλίζουν ότι ο βασικός λογαριασμός πληρωμών παρέχεται είτε δωρεάν είτε με λογική χρέωση.

               10.

               Όταν ένας πάροχος υπηρεσιών πληρωμών χρεώνει τον καταναλωτή για το άνοιγμα, τη λειτουργία και το κλείσιμο ενός βασικού λογαριασμού πληρωμών ή για τη χρήση μιας, περισσότερων ή όλων των υπηρεσιών που παρατίθενται στο σημείο 6, το συνολικό ποσό που χρεώνεται στον καταναλωτή θα πρέπει να είναι λογικό.

               11.

               Τυχόν επιπλέον χρεώσεις που μπορεί να επιβάλλει ο πάροχος υπηρεσιών πληρωμών σε σχέση με τη σύμβαση για τον βασικό λογαριασμό πληρωμών, συμπεριλαμβανομένων αυτών που επιβάλλονται σε περίπτωση μη συμμόρφωσης με τις δεσμεύσεις του καταναλωτή όπως προβλέπονται στη σύμβαση, πρέπει να είναι λογικές.

               12.

               Τα κράτη μέλη θα πρέπει να καθορίσουν ποια είναι η λογική επιβάρυνση σύμφωνα με ένα ή περισσότερα από τα ακόλουθα κριτήρια:

                           α)

                           εθνικά επίπεδα εισοδήματος·

                           β)

                           μέσος όρος χρέωσης που συνδέεται με λογαριασμούς πληρωμών στο συγκεκριμένο κράτος μέλος·

                           γ)

                           συνολικό κόστος που συνδέεται με την παροχή του βασικού λογαριασμού πληρωμών·

                           δ)

                           εθνικές τιμές καταναλωτή.

      ΤΜΗΜΑ V

      Γενικές πληροφορίες

               13.

               Τα κράτη μέλη πρέπει να αναλάβουν εκστρατείες για την ενίσχυση της συνειδητοποίησης του κοινού αναφορικά με τη διαθεσιμότητα βασικών λογαριασμών πληρωμών, τις συνθήκες τιμολόγησής τους, τις διαδικασίες που πρέπει να ακολουθούνται για την άσκηση του δικαιώματος πρόσβασης σε βασικούς λογαριασμούς πληρωμών και τις μεθόδους πρόσβασης σε εξωδικαστικό μηχανισμό υποβολής ενστάσεων και προσφυγών.

               14.

               Τα κράτη μέλη πρέπει να εξασφαλίζουν ότι οι πάροχοι υπηρεσιών πληρωμών διαθέτουν στους καταναλωτές πληροφορίες σχετικά με τα ειδικά χαρακτηριστικά των παρεχόμενων βασικών λογαριασμών πληρωμών, τις συναφείς επιβαρύνσεις και τους όρους χρήσης τους. Ο καταναλωτής θα πρέπει επίσης να ενημερώνεται ότι η αγορά πρόσθετων υπηρεσιών δεν είναι υποχρεωτική για την πρόσβαση σε βασικό λογαριασμό πληρωμών.

      ΤΜΗΜΑ VI

      Εποπτεία και μηχανισμοί εξωδικαστικής επίλυσης διαφορών

               15.

               Τα κράτη μέλη θα πρέπει να ορίσουν αρμόδιες αρχές που θα εξασφαλίζουν και θα παρακολουθούν την αποτελεσματική συμμόρφωση με τις αρχές που αναφέρονται στην παρούσα σύσταση. Οι εν λόγω αρμόδιες αρχές θα πρέπει να είναι ανεξάρτητες από τους παρόχους υπηρεσιών πληρωμών.

               16.

               Τα κράτη μέλη μεριμνούν για τη θέσπιση ενδεδειγμένων και αποτελεσματικών διαδικασιών υποβολής ενστάσεων και προσφυγών για την εξωδικαστική επίλυση διαφορών οι οποίες αφορούν δικαιώματα και υποχρεώσεις στο πλαίσιο των αρχών που προβλέπονται στην παρούσα σύσταση μεταξύ παρόχων υπηρεσιών πληρωμών και καταναλωτών χρησιμοποιώντας, όπου ενδείκνυται, ήδη υφιστάμενα όργανα. Τα κράτη μέλη πρέπει επιπλέον να εξασφαλίζουν ότι όλοι οι πάροχοι υπηρεσιών πληρωμών που ευθύνονται για την παροχή βασικών λογαριασμών πληρωμών προσχωρούν σε έναν ή περισσότερους από τους εν λόγω φορείς που εφαρμόζουν τις εν λόγω διαδικασίες υποβολής ενστάσεων και προσφυγών.

               17.

               Τα κράτη μέλη διασφαλίζουν ότι τα όργανα που αναφέρονται στο σημείο 16 συνεργάζονται ενεργώς για την επίλυση διασυνοριακών διαφορών.

      ΤΜΗΜΑ VII

      Στατιστικές πληροφορίες

               18.

               Τα κράτη μέλη διασφαλίζουν ότι όλοι οι πάροχοι υπηρεσιών πληρωμών παρέχουν στις εθνικές αρχές αξιόπιστες πληροφορίες τουλάχιστον σχετικά με τον αριθμό των βασικών λογαριασμών πληρωμών που ανοίγουν, τον αριθμό των αιτήσεων για βασικούς λογαριασμούς πληρωμών που απορρίπτονται και τους λόγους για τις εν λόγω απορριπτικές αποφάσεις, τον αριθμό των κλεισιμάτων των εν λόγω λογαριασμών καθώς και τις χρεώσεις που συνδέονται με βασικούς λογαριασμούς πληρωμών σε ετήσια βάση. Οι εν λόγω πληροφορίες θα πρέπει να παρέχονται σε συγκεντρωτική μορφή.

               19.

               Σε ετήσια βάση και για πρώτη φορά το αργότερο έως την 1η Ιουλίου του 2012, τα κράτη μέλη καλούνται να υποβάλουν στην Επιτροπή πληροφορίες σχετικά με τον αριθμό των βασικών λογαριασμών πληρωμών που ανοίγουν, τον αριθμό των αιτήσεων για βασικούς λογαριασμούς πληρωμών που απορρίπτονται και τους λόγους για τις εν λόγω απορριπτικές αποφάσεις, τον αριθμό των κλεισιμάτων των εν λόγω λογαριασμών καθώς και τις χρεώσεις που συνδέονται με βασικούς λογαριασμούς πληρωμών.

      ΤΜΗΜΑ VIII

      Τελικές διατάξεις

               20.

               Τα κράτη μέλη καλούνται να λάβουν τα απαραίτητα μέτρα ώστε να εξασφαλιστεί η εφαρμογή της παρούσας σύστασης το αργότερο έξι μήνες μετά τη δημοσίευσή της και να κοινοποιήσουν στην Επιτροπή τα μέτρα που λαμβάνουν σύμφωνα με την παρούσα σύσταση.

               21.

               Η παρούσα σύσταση απευθύνεται στα κράτη μέλη.

      Βρυξέλλες, 18 Ιουλίου 2011.

            Για την Επιτροπή

         Michel BARNIER

            Μέλος της Επιτροπής

      (1)  ΕΕ L 319 της 5.12.2007, σ. 1.

      (2)  ΕΕ L 309 της 25.11.2005, σ. 15.

      (3)  ΕΕ L 281 της 23.11.1995, σ. 31.